
Cântecele despovărării 
edecarilor de umbre 


Îmi închipuisem, cândva, că, în discreţia fiecărui nume, 
stă ascuns un poem. Aidoma destinului. Aidoma sinelui particular 
(umbra sinelui universal). Şi am vrut să descifrez, să respir 
cântecele acelea ascunse, pe care doar le intuiam în delicateţea 
faptelor şi a gesturilor omeneşti. Dar înseamnă lirismul acela tainic 
individualitatea purtătorului de nume sau e o părticică din altceva, 
un fel de desluşire, prin rune vii, a unor sacralităţi atemporale? 
Şi da, şi nu, sau măcar asta susţin, cu o dezarmantă dinamică a 
complementarităţii, vechile religii ale omenirii. 


Premeditarea: 


Aşa am ajuns să mă apuc de scris o ultimă carte de poezie, 
premeditată drept carte, deci ca discurs amplu şi unitar, nu doar ca 
simplă înşiruire de poeme, pe care am dedicat-o, cântec cu cântec, 
prin tehnica acrostihului, oamenilor care înseamnă ceva în viaţa 
mea. Şi am băgat de seamă că literele fiecărui nume obligau la 
discursuri lirice diferite, la ritmicităţi distincte, de parcă numele 
acelea aveau de impus o condiţionare a expunerii de către reperele, 
mereu altele, ale sinelui particular. Nici prin gând nu-mi trecuse 
să închin ode sau să exploatez elemente biografice diferite, în 

cazul fiecărei dedicări; dimpotrivă, m-am străduit să mă elimin 
şi pe mine, ca sine particular, din fluiditatea ideilor, sunetelor, 
imaginilor, inefabilului. 


Căutam, deci, cu reperul literelor numelor, matricea fiecărui 
cântec, privind şi ascultând cum cântecul, plutind prin aer — vorba 
regretatului Mircea Motrici, îşi alegea întruparea, desprinzându- 
mi-se, picătură cu picătură, din degete. lar acum, când cartea s-a 
împlinit, şi ca împovărare cu cântec a fiului meu, Andi Drăguşanul, 
trăiesc senzaţia desluşirii. Dar a desluşirii indefinibilului, a ceea ce 
există dincolo de mine, dincolo de noi toţi (|. D.). 


Despovărarea: 


Cântecele despovărării edecarilor de umbre sparg învelişul 
neguros al metaforei, fiind premeditate în limbajul ritmicităţii, deci 
într-o simbolistică pe deplin conştientizată de pluralităţi semantice. 
Dacă le-am explica, ar însemna să le punem cătuşe pe aripi şi să 
mutăm rădăcinile în pământ, deşi rădăcinile, dintotdeauna cresc 
numai în cer. Pe pământ şi în pământ există numai peşterile!, cu 
iniţieri în lumină şi în umbră?, iar poezia, în modul în care noi o 
premedităm, nu-i decât cunoaştere şi expresie a cunoaşterii”, dacă 
nu cumva şi rod al unui anumit mod de viaţă”, în care tentaţia 
miticului şi a misterului înlocuieşte clasicul reper existențial al 


1 Dumnezeu trăieşte în scorbura inimii, umplându-ne cu nemurire, lumină, inteligenţă, în 
Taittireeya- Upanishad, | — Admonestare, 6, din The Ten Principal Upanishads, Traducere 
de Shree Purohit Swami şi W. B. Yeats, Faber and Faber Limited, London, 2, p. 66 

2 Sinele individual şi Sinele universal trăiesc împreună în inimă, ca lumină şi umbră, în 
Katha-Upanishad, |, p. 31 

3 Cunoaşterea naturală aduce un rezultat, cunoaşterea supranaturală, altul, în Eesha- 
Upanishad, p. 16 

1 Viaţa cade de la sine, aşa cum cade umbra unui om, în Prashna-Upanishad, 4, p 2 

căutării de sine. Poezia pe care o premedităm noi încearcă schimbări 
de sens, comodul „spre afară” fiind atavic refuzat şi înlocuit cu 
incinerantul „spre lăuntru”, dar întotdeauna printr-o simbolistică 
îndătinată, deşi tot mai vag conştientizată” şi din pricina absenței 
iniţierilor, şi din cauza somnului memoriei. 


Moştenirea: 


Barzii cei vechi ai Europei, pe care ni i-am ales ca model, 
ca păstrători târzii ai unui patrimoniu spiritual comun tuturor 
popoarelor continentale, obişnuiau să invoce, indirect, trecutul 
ŞI, prin el, şi capacităţile metafizice din ce în ce mai atrofiate de 
civilizaţie. Trecutul în sine, ca stare de somn, deci de subconștient, 
purta în consistenţa sa mesajele iniţiatice, pe care viitorimea avea să 
le mai regăsească doar ca mărturii golite de inițiatic, deci şi de sacru, 
şi de ritualic, dar mai ales de metafizic. În timpul revelaţiei“, bardul 
simţea cum „Trecutul se mărturiseşte puternic în mine / Şi anticele 
rune ale zeilor / Scrise cu aurul stelelor pe cer / În frumuseţea 
ierbii se arată din nou'”, drept consecinţă a unei străvechi invocaţii 
universale: „Minte, meditează la Duhul cel Veşnic; aminteşte-ţi 
faptele din trecut! Minte, aminteşte-ţi faptele din trecut, amintiţi- 
vă! Minte, aminteşte-ţi!”*, o invocaţie care pornea de la premiza că 
trecutul şi prezentul sunt o stare de somn, dar existăm şi în trecut, 
şi în viitor, prin „Spiritul nemuritor”, deci prin „Sinele universal”. 
În fond, însăşi ursirea nu-i decât Timp („Timpul este Creatorul”!0), 


5 


Când omul se înţelege, înțelege Sinele universal (Om), în Katha-Upanishad, |, p. 27 
6 Spiritul se cunoaşte prin revelaţie. Aceasta duce la libertate. Aceasta duce la putere. 
Revelația este biruința asupra morţii. în Kena-Upanishad, p. 21) 
7 Voluspo, în The Poetic Edda, Chicago, 1923, 61, p.25 
8 Eesha-Upanishad, p. 17 
”  Katha-Upanishad, 2, p. 35 
10 Prashna-Upanidhad, 2, p 40 

cele trei ursitoare marcând o interesantă componenţă a Timpului: 
„Există trei fecioare ursitoare (trecut, prezent şi viitor), care decid 


destinul oamenilor”. 


Recursul la conţinutul unor Upanişade probabil că vă va 
contraria, deşi ipoteza unei populări europene, ca urmare a unei 
migrații indice, vă este cunoscută şi aţi acceptat-o fără demonstraţii. 
În fond, migraţia s-a făcut, dinspre urmaşii lui Bor, menţionaţi în 
Cartea Nordului, Voluspo, din Europa Continentală, spre India (au 
plecat „giganţii”, unii dintre ei, rahmanii sau Blajinii, întorcându-se, 
ulterior din drum, întoarcerea fiind omagiată ritualic, până astăzi 
prin datina pitarilor, adică a taţilor, numită, în Haţeg şi în Mehedinţi, 
„Colindul Piţărăilor”)!?. Prin urmare, Upanişadele, Vedele, 
Mahabharata şi Avesta, ca să nu mai vorbesc de Ghilgamesh, 
în ciuda fantazărilor imnice şi liturgice, reprezintă, ca şi Texte 
Taoiste, mărturii din şi trimiteri directe la acel trecut, invocat de 
barzi, prin contemporaneitatea enunţurilor cu religia naturală de 
care ţine datina primordială, din care descinde şi folclorul. Când 
vorbesc de folclor (termenul e impropriu şi decadent), mă refer 
la relicvele obşteşti de texte sacre preistorice (în primul rând, 
colindele, dar şi oraţiile de nuntă, dar şi descântecele şi blestemele), 
dar şi la simbolistica drept-liniară, cu cromatică alb-roşu-negru, 
a ornamentaţiei tradiţionale româneşti. Româneşti, deşi aceeaşi 
ornamentaţie o întâlnim la toate civilizațiile planetare, plusul 
românesc fiind dat de păstrarea Oului Cosmic, pe care noi îl 
numim ou încondeiat (scris) şi care nu este altceva decât prima 
carte religioasă a omenirii. 


Adevărul „se află dincolo de cunoscute, dincolo de 
necunoscut. Il ştim prin cei care l-au predicat, învățând de la 


1 The Prose Edda, Traducere de Jean I. Young, Cambridge, 1954, p. 12 
12. În vechiul sat de la răsărit s-au aşezat giganţii, spune Edda, 

tradiţie”!5, relativitatea acestui adevăr pentru perspectivele epocii 


noastre marcând, de fapt, golirea noastră de metafizic şi, odată cu 
aceasta, de posibilităţile de a percepe şi de a înţelege. Şi mai există, 
drept barieră a înţelegerii, şi diferenţele de limbaj, deci diferenţele 
între limbajul iluminării, în totalitate simbolic şi cu o pluralitate 
semantică neprecizată, şi limbajul van al epocii noastre, cu o 
restrângere semantică excesivă. În recursul la textele vechi, care 
excelează, aidoma poeziei, în simbolistici metaforice, s-au pierdut 
(chiar şi acolo!) anumite semnificaţii, pentru că adevărului „i-au dat 
multe nume, deoarece multe neamuri, fiecare vorbind altă limbă, 
a simţit nevoia de a traduce numele lui, pentru a i se închina”. 


Înainte de toate, e obligatoriu să încerc o exemplificare 
a liricii în limbajul ritmicităţii, pornind de la textul unui colind 
românesc (colind, nu cântec creştin de stea sau „Vifleim”, cum 
numea I. G. Sbiera ceea ce, din necunoaştere, noi numim „colinde 
de Crăciun”), şi el alterat de creştinism, mai ales în părțile pe care 
nu le citez. Zice colindul: 


Icea, Doamne,-n ceste curţi, 
Ceste curţi, ceste curţi, 
Ler, Doamne, Ler, 
În ceste curţi, împărăţii, 
Născutu-mi-au, crescutu-mi-au, 
Ler, Doamne, Ler, 
Crescutu-mi-au nouă meri; 
La vârvşor de nouă meri, 
Ler, Doamne, Ler, 
Ardu-mi nouă lumânări, 
De la nouă lumânări, 


15 Kena-Upanishad, 1, p. 19 
14 The Prose Edda, Traducere de Jean I. Young, Cambridge, 1954, p. 16 

Ler, Doamne, Ler, 
Pică-mi nouă picături, 
Iar din nouă picături, 
Ruputu-mi-s-au, 
Faptu-mi-s-au 
Trei râuri, 
Trei pârâuri, 
Un” de vin, 
Altul de mir 
Şi-altul de apă limpejoară”?. 


În textul acesta sacru, avem câteva simboluri: arborii 
(pomii), enigmaticul „Ler”, cifrele 9 şi 3, definind, aparent, doar 
elemente purificatoare (vin, mir, apă). Fiind vorba de meri şi/sau de 
peri, deci de doi copaci care înfloresc în prima decadă a lunii mai, 
am putea crede că în colind sunt invocaţi Arborii Vieţii şi nu Arborii 
Cosmici, mai ales că între Arborele Vieţii şi Arborele Cosmic s-a 
cam convenit o aproximativă identitate. Trec, deocamdată, peste 
faptul că textul provine din patrimoniul sărbătoririi celui mai vechi 
an nou al omenirii, în mai, drept triumf al Vieţii (Primăvara, care se 
numea Maia sau Eftepir — Lucia la latini) asupra Morţii, a luminii 
asupra umbrei, şi voi stărui, mai întâi, asupra condiţiei de arbore- 
simbol, de arborescenţă a creaţiei. 


„Creaţia eternă este un copac, cu rădăcinile în Cer şi cu 
ramurile pe Pământ”!€, un copac el însuşi inițiatic, pentru că, „De 
acolo, de sub copacul sfânt, / Au venit fecioarele tari în înţelepciune 
/ Şi au făcut legile pentru fiii oamenilor / Şi au stabilit cursul sorții 
lor”!7, acolo s-a arătat Lumina, purtând „chipul de fată al Zeiţei 


15 Teodorescu, G. Dem., Poezii populare române, Bucureşti, 1885, p. 68 
15 Katha-Upanishad, 2, p. 37 
17 Voluspo, 20, p.9 

Inţelepciunii”!$ 


/ Cu rădăcini puternice în curgere 


„şi proclamând: „Nouă lumi ştiam, nouă în copacul 
19 


Iată, deci, o formulare identică şi în textele sanscrite, şi în 
cele polare: „Creaţia eternă este un copac, cu rădăcinile în Cer şi 
cu ramurile pe Pământ” — spuneau strămoşii indienilor; „Nouă lumi 
ştiam, nouă în copacul / Cu rădăcini puternice în curgere” — spuneau 
şi strămoşii vikingilor; la fel se spune, în fond, şi în colindul boreal 
maial, pe care l-au păstrat românii. 


Cele nouă lumi cunoscute”, care sunt, desigur, şi cele nouă 
ceruri, conţineau şi nouă râuri, câte trei, cu trimitere directă la cele 
trei rase pământeşti care înrâureau, tot câte trei, acele vremuri 
primordiale. 


Vibraţia: 


Textele sanscrite au şi extensii interesante, în „dialogurile” 
dintre diverse personaje sfinte (de regulă, ca şi în civilizaţia polară, 
Unu sau Sfântul Cer, purtând, la rândul lui, diferite nume), şi un 
învățăcel. „Omul moare şi se naşte din nou ca un fir de iarbă'?!, 
susținea, de pildă, Nachiketas, înainte de a intra în casa Morţii, de la 
care va primi trei daruri, Moartea considerându-l „om Sfânt”, pentru 
că, timp de trei zile, cât a stat la ea, nu a mâncat şi nu a băut. Deci, 
asceza este prima condiţie închipuită a sfinţeniei. Aşa că moartea 
îi va dărui focul, iar odată cu focul, „trinităţile” credinţei: „triplul 


foc: cunoaştere, meditaţie, practică”, „triplul proces: elemente de 


15 Kena-Upanishad, 4, p. 22 

19 Voluspo, | şi 2,p.3 

2 Înţelept a fost discursul meu şi înțelepciunea mea magie; / Larg am văzut pe toate lumile, 
se spune în The Poetic Edda, partea I — Voluspo, 30, p. 13 

2 Katha-Upanishad, |, p. 26 

probă, deducție, experienţă” şi „tripla datorie: studiul, concentrarea, 
renunţarea”. 


Formula sacramentală „Oi, Leu-i Ler” are corespondent 
în textele sanscrite, acolo unde Sinelui universal i se zice Om, 
transcripția Aum, cu precizarea că se citeşte „unit”, deci într-o 
singură silabă, „oam”, precum în englezescul „foam” („spumă”), 
cum se avertizează într-o notă de subsol din Karha-Upanishad”*, 
fiind mult mai rar folosită şi abia atunci când se face trecerea de la 
religia naturală la teologie şi la teozofie, deci când sintagma „stăpân 
al zeilor” (Dumnezeu) devine noul reper existenţial, care spulberă 
memoria „iniţierilor în peşteră” (inimă), în favoarea „împărăției 
cereşti”, iar Om, iniţial neimplicat în viaţa omenească”, devine tot 
mai agresiv, ca AUM, începând cu „condamnările” la efemeritate” 
sau la eternitate”, funcţie de cum i se pronunţă numele” — unit în 
silabă sau literă cu literă. 


Om nu este, iniţial, o divinitate, deşi din el se desprinde 
viaţa aidoma umbrei din corpul material? al fiinţei umane”, 
dar „de la el vine respiraţia, care este durata de viaţă a tuturor 


2 Katha-Upanishad, |, p. 27 

% 1,p.30 

% Viaţa fiecăruia este plină de Om. El nu vă cere nimic; bucuraţi-vă, el nu cere nimic din 
ceea ce-i aparţine, în Eesha-Upanishad, p. 15 

2 Deşi Nimic din ceea ce este etern nu poate fi obținut prin ceea ce este efemer, în Mundaka- 
Upanishad, |, 12, 32 

% Cel care meditează cele trei litere separate primeşte stigmatul morții; cel care le meditează 
împreună, inseparabile, interdependente, păşeşte dincolo de moarte, în Prashna-Upanishad, 
6, p 46 

21 Cel care meditează primele două litere, A şi U, şi scandează Yajur- Veda, merge pe Lună 
şi, după ce se bucură de plăcerile sale, se întoarce, din nou şi din nou, pe Pământ. Celui care 
meditează cele trei litere, A, U, M, ca pe Dumnezeu îi este destinată lumina Soarelui... El 
trece prin acea lumină, cu ajutorul cântării Sama-Veda, la Împărăţia Cerurilor, în Prashna- 
Upanishad, 6, p 46 

% Viaţa cade de la sine, aşa cum cade umbra unui om, în Prashna-Upanidhad, 4, p 

% Soarele este viaţă, Luna — materie, în Prashna-Upanishad, 2, p 40 

lucrurilor”%, Om fiind „Sinele care ştie totul, care nu se naşte, nu 
moare şi care nu este efectul nici unei cauze; este etern, existent 
prin Sine, nepieritor şi fără vârstă””!, iar „toate cele câte există sunt 
manifestările lui. Trecut, prezent, viitor, totul este Om”. Deci, un 
sinonim pentru Tao. 


Invocaţia „O'”, din străvechea formulă sacramentală „Oi, 
Leru-i Ler”, exprimă „comuniunea cu Duhul”, starea de a fi „una cu 
spiritul”, inclusiv prin angajamentul de tip asumare (ca şi „Tatăl 
nostru”, ca şi asumarea de biserică numită „Crezul”) „Leru-i Ler” 
(„Led sed Lex”, „Legea e Lege”). 


Iniţierea: 


„Ler”, în ciuda aceea ce se spune, nu are nimic în comun 
cu Soarele-Leu, pentru că, printr-un simbol pe care-l întâlnim şi în 
„„Geografia” lui Strabon, „Soarele este lebăda care locuieşte în Cer; el 
este sacrificiul (focul), vatra locuinţei, el locuieşte în oameni, în zei, 
în sacrificii, în Cer, în Apă, pe Pământ şi pe Munte. EI este adevărul 
cel mare”, „Soarele este ochiul lumii”%5, iar pe axa lui „Totul este 
fixat în viaţă aşa cum sunt fixate spiţele în butucul unei roţi”**. 


Deşi creat“, „pentru a se număra anii”, cum se spune în 


3 Fesha-Upanishad, p. 15 

3 Katha-Upanishad, |, p. 30 

* Mandookya-Upanishad, p. 59 

5 Kena-Upanishad, |, p. 19 

+ Katha-Upanishad, IV, 2, 18 

5 Katha-Upanishad, 2, p. 36 

5 Prashna-Upanishad, 3, p4l 

37 Soarele, din sud, a încălzit pietrele şi pământul 
Şi verde a fost pe pământ iarba în creştere. 
Soarele şi sora lui, Luna, în sud 

Voluspo, deşi creat de Timp** (altă desluşire a lui Om)”, Soarele 
determină, prin osia lui, curgerea Timpului: „Anul este o roată 
la cu 720 spiţe, reprezentând zile şi nopţi. Circumferinţa acestei 
roţi, reprezentată de douăsprezece luni, este fără sfârşit. Această 
roată este plină de iluzie şi nu cunoaşte deteriorare... Dar această 


roată a timpului este pusă în mişcare de voi”. „Roata Timpului, 


reprezentată de an, are un naos cu şase sezoane. Numărul de 
spiţe ataşate este de douăsprezece, aşa cum este reprezentat prin 
cele douăsprezece semne ale Zodiacului”“!, şi din această osie a 
Soarelui, şi din această roată a Timpului, se desprind cele două căi 
(porţi pana, pe ouăle încondeiate şi pe ţesături şi cusături româneşti) 
solstiţiale?, a Zeilor“ şi a Părinților, deşi „Părinţii şi Zeii sunt 
una”, dar se sărbătoresc, „la Luna nouă, părinţii (Pitris), la Luna 


Mâna dreaptă le-a aruncat peste buza cerului; 

Nu e nevoie să ştim unde ar trebui să fie casa ei, 

Luna nu ştia ce poate face şi ce era. 

Stelele nu ştiau unde le este locul — în Voluspo, 4 şi 5, p. 4 

Apoi au căutat Zeii locuri unde să aşeze 

Cele sfinte, şi sfatul a avut loc; 

Nume au dat, apoi, amiezii şi amurgului, 

Și dimineţii — şi Lunii i-au zis Lună —, 

Şi nopții, şi serii, pentru a se număra anii — în Voluspo, 6, p. 5 

35 Timpul este Creatorul. Există două căi, de nord şi de sud... calea din sud este Calea 
Strămoşilor... calea din nord este Calea Astrală, Calea Nemuririi, în Prashna-Upanishad, 
2,p 40 

5 La început, aţi creat zece puncte ale universului! Apoi, aţi plasat Soarele şi Cer; deasupra! 
În funcţie de cursul aceluiaşi Soare, făceau jertfele lor şi zeii, şi oamenii, în raport cu ceea 
ce le-a fost dat să facă, pentru ca, prin jertfele lor, să se bucure, de asemenea, de roadele 
acestor acte, în Mahabharata, UL, p. 50 

+ Mahabharata, IL, p. 49 

+1 Mahabharata, UL, 50 

* Ați existat înainte de creaţie!... După ce aţi creat Soarele, ați țesut pânza minunată a 
anului, prin firul alb al zilei şi firul negru al nopții! Și cu pânza ţesută aţi stabilit două 
direcții de închinare, spre zei (Deva) şi părinţi (Pitris)! Pasărea Vieţii, confiscată de timp, 
care reprezintă puterea Infinitului asupra sufletului, voi aţi eliberat-o, îndrumând-o spre 
mare fericire, în Mahabharata, Il, p. 49 

% Zeii sunt Părinţii din generaţiile Devas (zeilor), în Mahabharata, |, p. 4 

plină, zeii (Devas)”, căi“ care conduc spre condiţia religioasă a 
sufletului omenesc. 


Fără îndoială, deşi influenţată de mitologia populară 
românească şi, indirect, apoi conştientizat, de ancestrala religie 
naturală a omenirii, lirica noastră înseamnă un alt fel de retrăire a 
trăirilor străvechi, înseamnă un fel de „Meditează asupra Sinelui 
ca Om! Bucură-te de tine, ca să treci dincolo de întuneric”, un fel 
de tentativă de a redescoperi în noi înşine lumina şi calea, umbra 
şi ispăşirea. Noi nu traducem vechile texte polare şi sanscrite (care 
vin, în fond, din 7aoism, dar din care s-au desprins Talmudul, 
Biblia şi Coranul), ci doar ne lăsăm călăuziţi de străvechi iniţieri 
în căutarea de sine, în descifrarea de rosturi şi de meniri. Purtăm 
în cârcă toate vârstele noastre, toate în stare de revelaţie“, şi, prin 
memorie activă”, ne străduim să desluşim cele „şapte lumi”%, 
ursite ființei umane: „Cele şapte lumi pot fi explicate ca lumile 
tatăl, bunicul, şi străbunicul, de fiul, nepotul, şi strănepotul, şi de 
însuşi jertfitorul”*, „şapte lumi” încifrate în culorile curcubeului“ 
(calea spre „cerul de sus"). 


Incercăm cu degetele contururile Legilor, care, la strămoşii 
noştri, după cum mărturisea Aristotel, „se cântau ca să nu se uite”, 


+ Acolo, de unde răsare Soarele, şi acolo, unde soarele apune, toate acestea sunt cuprinse 
de Deva (ţinutul Zeilor — n.n.) şi nimeni nu trece dincolo, în Katha-Upanishad, |, 9, 16 
*5 Mundaka-Upanishad, IL, 6, 38 

1. Spiritul se cunoaşte prin revelaţie. Aceasta duce la libertate. Aceasta duce la putere. 
Revelația este biruinţa asupra morții, în Kena-Upanishad, 2, p. 21 

+ Fiinţa umană trăieşte în copilul ei, care este a doua sa întrupare, în Aitareya-Upanishad, 
p. 82 

15 Fără sacrificii ceremoniale, se săvârşeşte distrugerea celor şapte lumi, în Mundaka- 
Upanishad, |, 3, 31 

* Mundaka-Upanishad, |, notă de subsol, p. 31 

s Culorile lui sunt cele șapte limbi de foc, în Mundaka-Upanishad, |, 4, 31 

51 Voluspo, 55, p. 23 

pe vremea în care strămoşii erau zei păşitori pe Devayânah”?. 
Ingenunchem în peşteră şi devenim cântec*, dar şi despovărare 
de cântec. 


Înainte ca Dumnezeu să fi creat zeii“, „ființa umanăss, care 
putea vedea toate creaţiile în ea însăşi, faţă de toate creaţiile nu 
cunoştea durerea”, „Sinele individual şi Sinele universal trăiau 
împreună în inimă, ca lumină şi umbră”, starea metafizică, deci 
ceea ce numim religie, consta în „comuniunea cu Duhul”, pentru a 
fi „una cu Spiritul”. „Spiritul“ se cunoaşte prin revelaţie. Aceasta 
duce la libertate. Aceasta duce la putere. Revelația este biruinţa 


asupra morţii”, viaţa fiecărei fiinţe umane era plină de dumnezeire, 


dar fără nici o obligaţie faţă de cel care o crease“!, țelul făpturii 
umane fiind, în planul adevărului, cunoaşterea de sine, pentru că 
doar cel ce „se înţelege, înţelege Sinele universal”?, pentru că „în 


el sunt cerul şi pământul, în el sunt ţesute cu mintea şi cu toate 


simţurile... EI este Calea spre nemurire”. 


Iniţial, deci, dumnezeirea se afla doar în inima omului 


s Calea Zeilor, în Mundaka-Upanishad, UL, 6, 39 

33 Înțeleptul îşi aşterne cuvintele în minte, mintea în intelect, intelectul în natură, natura 
în Om şi aşa îşi găseşte pacea, în Katha-Upanishad, |, p. 32 

5 După o vreme, Spiritul a plănuit izbânda zeilor. Zeii s-au umplut de fală, deşi Spiritul le 
plănuise izbânda, în Kena-Upanishad, 3, p. 21 

55 Oameni şi zei — un singur neam înseamnă; căci dintr-o singură mamă / Ne tragem 
răsuflarea, spunea Pindar, în Nemeene, VI, |, | 

5 Fesha-Upanishad, p. 15 

s Katha-Upanishad, |, p. 31 

s5 Kena-Upanishad, |, p. 19 

5 Spiritul este Binele în toate. Ar trebui să fie venerat ca Cel Bun. EI ştie că, în calitate de 
bun, este venerat de toți, în Kena-Upanishad, 4, p. 23 

%  Kena-Upanishad, 2, p. 21 

*! Viaţa fiecăruia este plină de Om. El nu vă cere nimic; bucuraţi-vă, el nu cere nimic din 
ceea ce-i aparţine, în Eesha-Upanishad, p. 15 

“ Katha-Upanishad, |, p. 27 

%  Mundaka-Upanishad, N, 5, 38 

şi doar acolo trebuia căutată şi aflată. Sensul metafizicii era 
iluminarea, ca intrare în armonie şi lăuntrică, şi universală, pentru 
că Spiritul „este mai mic decât ceea ce este mic şi mai mare decât 
ceea ce este mare. El trăieşte în toate inimile”*, idee care avea să 
fie reafirmată şi de lisus Cristos, cu atenţionare ulterioară şi din 
partea primului om modern al omenirii, Augustin. 


Conştientizarea: 


Teama începe să se ivească“ odată cu conştientizarea 
degenerării trupului, pe care cei vechi au numit-o timp, şi cu 
substituirile de divinitate, pe care le-au comis sacerdoţii, cu largul 
şi tacitul accept al omenirii. „Nenorocitule om, ce dat-ai puteri 
divine, / Astfel de fapte măreţe şi astfel de crudă mânie! / Câtă 
durere şi gemet făcutu-ţi-ai, omule, singur, / Ce suferinţi pentru noi, 
câte lacrimi copiilor noştri!”S, constata Titus Lucreţius Carus, prin 
această substituire de dumnezeire înrădăcinându-se, în rândurile 
făpturilor omeneşti, „o groază / Care ridică oriunde în lume noi 
temple, silindu-i / Pe muritori să-şi îndrepte spre ele în zile de 
slavă” ofrandele, amăgiţi că „viaţă de veci le dădeau” zeii, despre 
care „credeau că aceştia-i întrec cu a lor fericire, / Nimeni fiind 
dintre ei (zei — n.n.) chinuit de-ngrozirea pieirii”. 


În epoca neprecizată a înstrăinării, a desprinderii 
desluşitului din nedesluşit, oamenii „Statorniciră în cer locuinţe 
şi temple divine, / Căci ei pe boltă vedeau cum alunecă soare şi 
lună, / Ziua cea dulce şi noaptea şi stelele reci ale nopţii, / Torţe în 
bezne hoinare şi flăcări pe cer zburătoare, / Nouri şi rouă şi ploaie, 


* Katha-Upanishad, |, p. 31 
* Oamenii mărşăluiau veseli spre paradisul speranţei lui, în Voluspo, versetul 50 
Fenomenele naturii şi religia, în Antologia poeziei latine, p. 33 

zăpadă, vânt, trăsnete, piatră, / luţi vijelii, uriaş bubuit ce de sus 
ameninţă”“. În speranţa că „nu există nici o teamă în Împărăţia 
Cerurilor, pentru că cei ce sunt acolo nu se tem de bătrâneţe; există 
dincolo de foame, de sete şi de durere'”**, fiinţa umană se goleşte de 
sine, inversează sensurile cunoaşterilor şi trăirilor înspre exterior, 
preluând „legi” care instaurează, prin intermediul sacerdotului, 
un terorism cosmic, simbolizat vag de o închipuire stranie, care 
aduce mai mult cu un şef de trib năzuros, crud şi autoritar, decât cu 
Tatăl Ceresc (Anu- Yahve, cum îi spunea lisus) şi care are o plăcere 
odioasă a umilirii şi a pedepsirii. 


Primul demers al spaimei s-a făcut, din câte înţelegem, prin 
zoroastrism, atunci când Spitama Zarathustra, prin pretinsul lui 
dialog cu Cerurile (Ahura Mazda, în sanscrită, numele însemnând, 
după cum preciza Herodot“, „Roata Cerului”, Ur Anu), inventează, 
odată cu pilda, şi o forță malefică, Ainu Mandu, care ar fi creat 
„plăgile” drept contrapondere la iluminările Cerului („luminile 
necreate”), pentru a oropsi „luminile create””. 


Practica sacerdotală, inițial şamanică, exploatează teama 
de timp („zilele noastre sunt numărate, îndeletnicirile noastre 
sunt o adiere de vânt”!), cu speranţe deşarte în „ţara celor vii” şi 
cu tentaţia rudimentară a nemuririi („Unde este omul care să se 
poată căţăra în cer?'”2), în care exista, deja, convingerea că „viaţa 
şi moartea se dăruiesc împreună, dar ziua morţii nu se dezvăluie 
nimănui”. 


$ Fenomenele naturii şi religia, în Antologia poeziei latine, p. 32 


*  Katha-Upanishad, |, p. 27 

% Istorii, Cartea I, LVIII 

7 Vendidad, p. 19 

7! The Epic of Gilgamesh, Assyrian International News Agency, 1998, II, p. 7 
2 Ibidem 

% The Epic of Gilgamesh, IV, p. 18 

Căutarea vieţii veşnice începea, ca şi izgonirea din rai, 
undeva, pe pământ, urmând „drumul Soarelui, la creşterea lui, 
prin munte””4, „în marea casă a vânturilor”5, „obârşia şi începutul 
mult încercatei omeniri”. Odată cu căutarea veşniciei, făptura 
omenească uită îndemnul ancestral, „Bucură-te de tine, ca să treci 
dincolo de întuneric!”””, şi se abandonează, naiv şi supus, beznelor 
sacerdotale, risipite asupra pământului cu o agresivitate spornică 
şi inepuizabilă. 


Până a citi cărțile sfinte ale omenirii, anterioare Vechiului 
Testament, intuiam, cu nejustificată convingere, că strămoşii se 
mută definitiv în subconştientul urmaşilor şi că memoria lor poate fi 
activată doar incidental (de pildă, printr-o călătorie într-un fost loc 
natal). Recent, am aflat, de la un om de ştiinţă englez, că trupurile ar 
fi doar gazde pentru nemurirea unor coduri genetice, iar formularea 
aceasta, ca însăşi extremă, înseamnă şi nu înseamnă o noutate, 
ştiut fiind, încă din vremurile primordiale ale omenirii, că „fiinţa 
umană trăieşte în copilul ei, care este a doua sa întrupare”“5, şi că 
toate „cele şapte lumi pot fi explicate ca lumile tatăl, bunicul, şi 
străbunicul, de fiul, nepotul, şi strănepotul, şi de însuşi jertfitorul””* 
(„Jertfitorul” explicând că, fără sacrificii ceremoniale, se săvârşeşte 
„distrugerea celor şapte lumi”*0). Doar şapte lumi, în loc de nouă 
(ca şi cerurile), pentru că uitarea, specific umană, devine o variabilă 
degenerativă a memoriei. 


% The Epic of Gileamesh, IV, p. 16 

75 Voluspo, versetul 60 

% Orfeu, Către Titani, în Antologia poeziei latine, p. 52 
7 Mundaka-Upanishad, IL, 6, 38 

7% Aitareya-Upanishad, p. 82 

 Mundaka-Upanishad, |, notă de subsol, p. 31 

5 Mundaka-Umpanishad, |, 3, 31 

Evadarea: 


Senzaţia că fiecare adevăr al omului metafizic a fost intuit şi 
de fiecare contemporan în parte este normală, chiar şi în condiţiile 
în care, în mod paradoxal, „un adevăr se cunoaşte prin cunoaştere, 
şi un altul prin ignoranţă”*!, pentru că doar „cel care este conştient 
de faptul că atât cunoaşterea, cât şi ignoranţa trebuie să fie urmărite 
împreună, învinge moartea prin ignoranță şi obţine nemurirea 
prin cunoaştere”*?. Până la inventarea cruzimii dumnezeieşti, 
prin intermediul căreia să se justifice cruzimea discreţionară a 
sacerdotului, revelaţia descifra clasica tipologie umană, în la fel 
de îndătinată căutare de sine. Iar identitatea spiritului uman liber 
şi conştient de libertatea la care este îndreptăţit va fi, în toate 
mileniile, aceeaşi, cu aceleaşi repere ale mizei pe înţelepciune: 
„Binele şi plăcerea sunt preferate de înţelepţii care fac distincție 
între ele; prostul alege plăcerea din lăcomie şi avariţie”*, pentru 
că doar „cel care înţelege, cu inima curată, ajunge într-acel loc, 
unde are parte de a doua naştere”**. Iar „Sinele este cunoaştere”*?. 


Cunoaşterea, dintotdeauna, este similară trăirilor poetice, 
palierele iniţiatice fiind, în scrierile religioase sumeriene, poezia, 
imnul şi rugăciunea. lar scrierile, care reprezintă, în fond, opere 
poetice cu autori cunoscuţi (Mandookya, Taittireeya, Aitareya etc. 
— Adevărul „se află dincolo de cunoscute, dincolo de necunoscut. Îl 
ştim prin cei care l-au predicat, învățând de la tradiţie”), scrierile, 
deci, nu reprezintă decât transpuneri lirice ale necontenitelor căutări 


51 Isa Upanishads, 10, 1 

% Isa Upanishads, ll, 1 

5%  Katha-Upanishad, II, 2, 8 

5%  Katha-Upanishad, UI, 8, 13 
5% Katha-Upanishad, UL, 13, 13 
8 Kena-Upanishad, |, p. 19 

de sine, universalitatea acelui „adevăr” liric ţinând de uniformitatea, 
în timp şi în spaţiu, a sufletului omenesc. Un sufiet liber, câtă vreme 
s-a căutat pe sine, şi rob, după ce, de bună voie, a acceptat anihilarea 
Sinelui universal sub autoritatea discreţionară a manipulatorilor de 
spiritualitate, sacerdoţii nefiind, în fond, decât traficanţi de iluzii, 
amăgitori cu improbabilă veşnicie. 


Şi în poezia noastră veţi întâlni şi vă veţi recunoaşte în 
veşnicele căutări de sine, care individualizează conştiinţele umane. 
Nu ştim în ce măsură revelaţiile noastre lirice duc spre ceva sau 
doar fac parte din fondul inepuizabil de amăgiri, prin speranţă, al 
omenirii. Poezia, inclusiv cea pe care o scriem noi, nu este captivă 
în timp. Asta este natura ei, dar fără a deveni şi natura celui care o 
scrie sau o trăieşte. Poezia este doar aleanul evadării din captivitatea 
Timpului. Atât şi nimic mai mult. 


andi drăguşanul 
ion drăguşanul 

ultima confesiune 

Awake 


Desperate times will bind 
Act in desperate ways 
Purge yourself to find 
All the same it stays 


Violent calls the lie 

Under skin it crawls 
Feelings will all die 
Rising as they fall 


Sofily sings the tide 
As it turns its way 

Slowly but not quite 
Taking worlds away 


Find a center-guide 
Guide your wanderlust 
Ask for reasons why 
Why won't you just 


Wake up and fall down but 
Innocence lost its reasons to be 
Follow the victims of entropy 
And wake up and fall down boy 

Treaz 


Vremuri disperate se vor înlănţui, 
Acţionează în moduri disperate 
Purifică-te, ca să afli 

Că totul rămâne la fel: 


Violent strigă minciuna 

Sub piele, se târăşte, 
Sentimentele vor muri toate 
Ridicându-se, în timp ce cad; 


Blând cântă fluxul 

În timp ce-şi întoarce calea 
Încet, dar nu chiar, 

Răpind lumile 


Găseşte-ţi centrul 

Ghidează-ţi setea de pribegire, 

Cere motive pentru de ce 

De ce nu te 

Trezeşti; şi cazi, cazi, 

Inocenţa şi-a pierdut motivaţia de a fi 
Urmează victimele entropiei, 
Trezeşte-te şi cazi, cazi! 

Wake up and fall down „cause 
Nothingness goes wherever 1 go 
Should I come in or should I just go 
Away now, and find my home... 


Wake up and fall down but 
Innocence lost its reasons to be 
Follow the victims of entropy 
And wake up and fall down boy 


Wake up and fall down „cause 
Nothingness goes wherever 1 go 
Should I come in or should I just go 
Away now, and find my (whole)... 

Trezeşte-te şi cazi, cazi, 

Nimicul merge unde merg şi eu, 

Ar trebui să intru sau ar trebui să plec 
Departe şi să-mi găsesc casa? 

Blind 


And now I'm violence, wrapped inside the silence 
Of the islands that will never let me see them 
Closer 

T'm flirting with the ulcer, 

With the post-her, 

With the fact that she's a lie, and I'm forgotten. 
Waste me, take a bite and taste me, 

But don't be hasty, 

Come and have a taste of how 

am I becoming water. 


Why won't | decide to destroy all that's kind? 
„Cause you are indifferent, and I just pretend to be blind. 


And now I'm anger, sprung from all the angles, 
„Cause I'm tangled in the labyrinth made by your 
Leaving, 

T'm flirting with the evening. 

With no meaning. 

With no feeling and I'm bound to lose my senses. 
Tease me, say that you will ease me, 

You won't release me. 

Tell me that | someday will be found, 

In some past tenses. 

Orb 


Acum sunt violenţa 

împăturită în tăcerea insulelor 

ce nu mă vor lăsa niciodată să le văd 
de aproape, 

Flirtez cu ulcerul, 

cu „post-ea”-ul 

cu faptul că ea e o minciună 

iar eu sunt uitat. 


Iroseşte-mă, muşcă şi gustă-mă, 
dar nu te grăbi, 

Vino să guşti cum eu 

devin apă! 


De ce nu aş decide să distrug tot ce-i bun? 
Pentru că tu eşti indiferentă, iar eu mă prefac că sunt orb. 


Acum sunt furie 

izvorâtă din toate unghiurile 

pentru că-s împleticit în labirintul făcut de 
plecarea ta, 

Flirtez cu seara 

Fără nici un sens, fără nici un sentiment 
şi-s sortit să-mi pierd minţile. 

Why won't Il decide to destroy all that's kind? 

„Cause you are indifferent, and 1 just pretend to be blind. 
All the illusions I made now, play games with my mind. 
„Cause you are indifferent, and 1 just pretend to be blind. 


Why won't | decide to destroy all that's kind? 


„Cause you are indifferent, and 1 just pretend to be blind. 
All the illusions I made now, play games with my mind. 

Tachinează-mă, spune-mi că mă vei uşura, 
dar nu mă vei elibera, 

spune-mi că, într-o zi, voi fi găsit 

în câteva epoci trecute. 


De ce nu aş decide să distrug tot ce-i bun? 

Pentru că tu eşti indiferentă, iar eu mă prefac că sunt orb. 
Toate iluziile, pe care mi le-am făcut, 

se joacă, acum, cu mintea mea, 

mintea mea, mintea mea... 


Acum sunt violenţa 

împăturită în tăcerea insulelor 

ce nu mă vor lăsa niciodată să le văd 
de aproape. 

Redemption 


An empty glass filled with disorder, 

A drop oftide, crushing shoulders. 

Now I am sin, and I have murdered 

The time has stopped from going further. 
The sense of right, slips through my fingers, 
The killer feeds on useless dreamers. 
There's nothing left, the child forgot to pray. 


The rivers of passion are running deep, 

They say that redemption, well it ain”t that sweet. 
I heard there's no more room for me... 

I cut my illusions in the eyes of the strangers, 
Engaged, like a blind man in hunting angels. 

I heard there's no more room for me... 


Will I be seen? 

A child”s dream? 

Oh child, why aren”t you praying? 
You broke your tools, 

For a world of fools. 

Oh child, am I worth saving? 


The rivers of passion are running deep, 


They say that redemption, well it ain”t that sweet. 
I heard there's no more room for me... 

Mântuire 


Un pahar gol 

Plin cu dezordine 
Un strop de flux 

Ce zdrobeşte umeri: 
Acum sunt păcat 

Şi am ucis, 

Timpul s-a oprit 
Din a mai înainta. 


Simţul binelui 

Mi se strecoară printre degete 
Criminalul se hrăneşte 

Cu visători inutili, 

N-a mai rămas nimic: 

Copilul a uitat să se roage, 
Râurile pasiunii curg adânc. 


Se spune ca mântuirea nu-i chiar atât de dulce, 
Am auzit că nu ar mai fi loc şi pentru mine, 
Îmi crestez iluziile în ochii străinilor, 

Cuprins ca un orb la vânare de îngeri; 

Am auzit că n-ar mai fi loc şi pentru mine. 


Voi fi oare văzut? 


Un vis de copil: 
Oh, copile, de ce nu te rogi? 

I cut my illusions in the eyes of the strangers, 
Engaged, like a blind man in hunting angels. 
I'm sure there's no more room for me... 

Ţi-ai distrus uneltele 

Pentru o lume de proşti, 

Oh, copile, merit eu să fiu salvat? 
Râurile pasiunii curg adânc. 


Se spune că mântuirea nu-i chiar atât de dulce 
Am auzit că nu ar mai fi loc şi pentru mine, 
Îmi crestez iluziile în ochii străinilor, 

Cuprins ca un orb la vânare de îngeri; 

Sunt sigur că nu mai este loc şi pentru mine... 


41 


V 


a d NA | 

N N 

ZI Sg Ş Y 
No i Da 
N 


Ii 


(i 
Ni j 
! 
i 


N 





43 


andi drăguşanul * ion drăguşanul 





Worn Out 


Meltdown is finally over, 

A broken homeworld, 

Like evrything I'm feeling 

Crosses I put myself on, 

Nailholes in my arms 

Are all that's left for giving. 

So how can 1 be of service to you? 
So how can 1 be of service, to you? 


And now I fear the fallout, I'm all out, everything's worn out. 

Will you wear my heart and wait me? The late me? Heaven 
done hate me. 

Could you pierce the sky with your voice? And call out my 
name, 

That's worn out, I'm worn out. 


Secrets unveiling in me 

W1ll never leave me, 

On trembling grounds I'm dancing. 
Masses of people passes, 

To raise their glasses 

To dreams that | was once in. 

I will pretend to follow, 

And leave tomorrow 

To spawn a new beginning. 
Fighting, always rewinding, 

Purtat prea mult 


Topirea s-a sfârşit într-un final 

o lume ruptă 

ca şi tot ceea ce simt, 

cruci pe care m-am pus singur, 

găuri de cuie în braţele mele 

sunt tot ce-a mai rămas de oferit 

aşa că nu ştiu cum pot fi de ajutor pentru tine. 
Cum pot fi de ajutor pentru tine? 


Şi-acum mă tem de cădere, nu mai am nimic, totul e purtat 
prea mult, 

îmi vei purta tu inima şi mă vei aştepta? Eu, cel întârziat, raiul 
a încetat să mă mai urască, 

vei putea străpunge cerul cu vocea ta, şi să strigi numele meu 

ce e purtat prea mult? Sunt purtat prea mult. 


Secrete, desluşindu-se în mine, 
nu mă vor părăsi niciodată, 
dansez pe pământ cutremurat 
mase de oameni trec 

ca să închine paharul 

pentru visele în care eram odată; 
am să mă prefac că-i urmez 

şi am să plec mâine 

să dau naştere unui nou început 
luptând, întotdeauna derulând, 

Putting my mind in 
Whatever brings me healing. 


And now 1 fear the fallout, I'm all out, everything's worn out. 

Will you wear my heart and wait me? The late me? Heaven 
done hate me. 

Could you pierce the sky with your voice? And call out my 
name, 

That's worn out, I'm worn out. 


Could you fill the void with your heart now? Because V'Il 
never find a way. 

Will you take the steps I will miss out? Because Il never 
find the way. 

I catch my last breath and I'm all out, all out 

Will you fall down the same? 

I'm worn out, you're worn out... 

punându-mi mintea la orice 
îmi aduce vindecare. 


Şi-acum mă tem de cădere, nu mai am nimic, totul e purtat 
prea mult, 

îmi vei purta tu inima şi mă vei aştepta? Eu, cel întârziat, raiul 
a încetat să mă mai urască 

vei putea străpunge cerul cu vocea ta, şi să strigi numele meu: 

Ce e purtat prea mult? Sunt purtat prea mult. 


Vei umple vidul cu inima ta? Pentru că eu nu voi găsi 
niciodată o cale 

vei urca tu scările pe care eu le voi rata? Pentru că eu nu voi 
găsi niciodată calea 

îmi trag ultima suflare şi nu am mai rămas cu nimic; vei 
cădea şi tu la fel? 

Sunt purtat prea mult, eşti purtată prea mult... 

Last Confession 


Cuddling with the darkness, 
Nothing is quite what it seems. 
From now I'm done with artists 
That paint my walls in melodies 
that aren”t quite sincere, 

And only meant for them to go, go. 


1 guess 1 should”ve noticed, 

1 guess 1 should've learned by now 
That I'm forever hopeless. 
Impossible for them to see 

That | might have inside 

A fire large enough to glow, glow. 


No love, No love. 


Your memory runs hollow, 

You said that you'd be there for me, 

But took a bite and swallowed, 

And faded in a memory 

That pains to hold inside, 

And stands for nothing real to show, show. 


Mirrors, many Mirrors 

Show me faces that are somewhat 
Different yet familiar, 

I can't put my finger on 

Ultima confesiune 


Mă alint cu întunericul, 

Nimic nu e ce pare a fi; 

De acum am terminat cu artiştii 
Care-mi pictează zidurile în melodii, 
Ce nu-s atât de sincere 

Şi-s făcute doar ca ei să plece. 


Bănuiesc că ar fi trebuit să observ, 

Bănuiesc că ar fi trebuit să învăţ, până acum, 
Că sunt veşnic fără de speranţă; 

Imposibil pentru ei să vadă 

Că poate am în mine 

Un foc destul de mare, cât să strălucească. 


Amintirea ta e difuză, 

Ai spus că ai să fii acolo pentru mine, 
Dar ai muşcat destul şi ai înghițit, 

Şi te-ai şters într-o amintire 

Ce doare, să o ţin înăuntru, 

Şi nu stă dovadă pentru nimic real. 


Oglinzi, multe oglinzi 

Îmi arată feţe care sunt diferite, 

Dar familiare, 

Nu pot să pun degetul pe 

Ce ar trebui să fiu sau ce din mine eşuez să cunosc 

What am 1 to be, 
And what of me 1 fail to know, know. 


No love, No love. 
No love. 


Now collided, worlds so divided, 

By the punishment brought by the tide and 
Withered have all the things that 1 grown. 

Why don't you find what you want, what you know? 
Feeling hectic, begin to accept it, 

1 wait for the wind to call me and pull me away. 


Seeing clear now I guess I deserved it, 

Many flowers I had and I hurt them, 

Broken their beauty I have, and I know. 

Why don't you find what you want, what you know? 
On my knees now, I accept it, 

And I wait for forgivness to call me and pull me away, 
Away... 

Acum, ciocnite, lumi atât de despărțite 

De pedeapsa adusă de flux; 

S-au uscat toate lucrurile pe care le-am crescut 

De ce nu afli ce vrei, ce cunoşti? 

Agitat, încep să accept 

Şi aştept vântul să mă strige şi să mă ducă departe. 


Văzând clar, acum, bănuiesc că o merit, 
Multe flori am avut şi le-am rănit, 
Le-am stricat frumuseţea şi ştiu 

De ce nu afli ce vrei, ce cunoşti. 


În genunchi, acum, accept 
Şi aştept iertarea să mă strige şi să mă ducă departe... 

Cântecul cireşilor 


Când mi-am uitat cireşii lângă zori, 
oraşul aştepta cu porţi deschise 

să vină fiii lui risipitori, 

toţi îngeri trişti şi-mpovăraţi de vise; 
avea, atunci, oraşul un alean 

cu aripi largi pe ceruri desfăcute, 
hotarul lui, restrâns din an în an, 
eterniza doar umbre neştiute, 


Am plâns, atunci, şi am privit spre zări, 
cireşii mei s-au fost desprins din mine, 
hălăduiau spre alte depărtări 

irositoare numai de destine, 

țipau sfâşietor, dar prea departe 

erau cireşii zărilor senine, 

iar cu sfârşeam doar filă într-o carte. 

Cântecul cosmicului contur 


Mai am de dus cobzarii înspre nopţi, 
iar cântecele lor desferecate 

risipă fac pe bolta ce-o adopţi 

etern în ciobul de eternitate 

lângă copacul cu foşniri astrale, 
adăpostit sub streaşina de cer, 


Acolo unde jumătăţi de cale 
desferecau doar umbre care pier 

ori descâlceau făpturile umane 
miraculos din tainele din jur, 
numindu-mă, strigându-mi grav: loane, 
iar ai răpit din cosmicul contur 
cuvintele cu care-ţi scrii poemul 
acesta, despre lumea dimprejur!, 

iar eu răspund: Tot nu-mi găsesc totemul!... 

Cântecul imensităţii clipei 


Visând trezirea lumii dimprejur, 

iar îmi ridic drept flamură speranţa 
oraşului ghicindu-i alt contur 

riscând să-i schimb curând şi ambianța 
extatică de cimitir uitat 

la marginea trufiei ostenite, 


Am să îl smulg cândva din scăpătat 
extaziat de sfintele-i ursite, 

luptând să-i apăr farmecul postum, 
eternele-i pietrificări prin vreme, 

nici nu contează ce-o să fac şi cum 

el să-şi găsească sub totem, sub steme 
imensitatea clipei de acum. 

Cântecul mistuitoarei arderi 


Călătoream şi nu-mi păsa de vreme, 
oricum era lumină pe pământ, 

natura învățase să mă cheme, 

să-mi pună zorii trupului veşmânt, 
treceam prin gări, mă risipeam cu fumul 
amiezilor uitate-n dans străin, 

nici nu conta spre ce mă duce drumul 
tăcerilor trăite drept destin, 

iar când aflam popasuri ireale 

nu-mi mai păsa aproape de nimic, 


Ardeam mistuitor, desprins din cale, 
gândind că-i timpul iar să mă ridic, 
apoi păşeam, rostogolind spre zare 
fântâni neprihănite şi fântâni 
incluse în legende călătoare, 
ţinându-mă cu stelele de mâini: 

era târziu, dar nu ştiam că doare, 

iar tu ai izbutit să mă amâni! 

Cântecul prăbuşirii verbului 


Ca să-nţeleg, în pietre am cioplit 
arsura unui verb în pâlpâire 
rămas pe masa mea drept asfinţit 
misterios în ce-i îndreptăţire, 

era târziu şi-am azvârlit spre cer 
nepăsător cu pietrele cioplite, 


Apoi am aşteptat şi-am prins să sper 
gândind că o să-mi cadă în cuțite 

o piatră doar, cu verbul meu în ea, 
uitat acolo ca o rugăciune, 

târziu de tot, rostogolita stea 
incendia căderile în lume 

numai cu verbul — însăşi viaţa mea. 

Cântec cu păsări călătoare 


Corăbii zvelte, rătăcind pe mare, 
au să aştepte zorii altei zile 

tot iscodind cu păsări călătoare 
adâncul depărtărilor ostile, 
le-am auzit în steaua mea polară 
imaginată-n noapte de corăbii, 
ningea cu ierbi tăcerea pe afară, 


Agonizau în ierbi ca-n nişte săbii 
imaginile zvelte, rătăcirea 
lărgimilor cu dese rătăciri, 

iar sus, în cer, mai tremura sclipirea 
nălucilor pierdute-n amintiri 
corăbii zvelte, căutând aiurea: 
ademenit de zorii cei subțiri 

iar m-a jertfit luminilor pădurea. 


62 


cântecele despovărării 





Cântecul îngemănării copacului 


Am fost copac în altă viaţă, 
un cerc al vârstelor mă strânge 
rotind o altă dimineaţă 

etern să-mi scapere prin sânge 
lăsând copacilor vestire 


Atât de amplă şi de clară: 
linţoliul ierbilor subțire 

e doar ecou de primăvară, 
xilogravură încrustată 
acum şi pururi, şi-altădată. 

Cântecul risipelor dintâi 


Rând după rând m-am aşternut în file, 
o să adorm târziu, şi-ntre coperţi 

doar zvâcnetele curgerii prin zile 

iar vor ţâşni spre arborii inerți 

ca să-mi găsească liniştea visată, 

apoi au să-mi aştearnă căpătâi 


Aceeaşi filă, mai imaculată 

lăsată de risipele dintâi 

ecou doar pentru lumea care-şi poartă 
xenomania ierbii înspre nopţi 

atât de des rupându-mă din soartă, 
numindu-mă pândar, cireşii copţi 
doar eu să-i apăr aprinzând în beznă 
rug uriaş, prin care să-i adopţi 

urcuş de şarpe răsucit pe gleznă. 

Cântecul zborului crucii în mișcare 


N-a existat nicicând din zare-n zare 
invazie de cruci aşa măreaţă, 

căci zborul e o cruce în mişcare 
unduitoare peste tot ce-i viaţă, 


Am tot văzut prin vremi acele cruci, 
m-am şi-nchinat sub cosmice altare, 
ultimul zbor sfârşise la răscruci 
răpus de-o nefirească-nstrăinare, 
abia l-am bandajat şi mi-a fost milă, 
răni uriaşe se mutau în mine, 

iar sufletul în pacea lui ostilă 

țipa spre zboruri închinări depline, 
era, astfel, ca umbra unui nor 
instinctual o pasăre în zbor. 

Cântecul pietrei de sub tălpi 


Galaxii de rouă ierbile-mi apasă, 

eu mă-nchin doar ierbii înviind în zori, 
tălpile mi-s pietre-n drumul către casă, 
am de dus pe umeri cerul fără nori, 


Am de pus, în casă, pe pereţi icoană 
patimile mele de rebel târziu, 
ostenit de roua fără de prihană 
pironită-n iarba despre care scriu 
efemerul cântec ce mă rupe-n două: 
iarbă, pe de-o parte, pe de alta, rouă! 

Cântecul crucificării lumii 


Bard ostenit de irosiri pe cale 

o nouă zi s-a furişat în casă 
ghicind discret femeile domoale 
din trecerea atât de somnoroasă 
a timpului ostil prin călimara 
nuntirilor din noaptea de pripas, 


Apoi, desigur, o să vină seara 
trăgând obloane grele peste glas, 
atunci voi şti că bardul nu există 
nici în tăcerea stelelor de sus 
aprinse de cruzimea ce insistă 
să bată cuie-n mâna lui lisus, 
obişnuind s-asmută trecătorii 
asupra unor noi crucificaţi, 

iar ei consimt şi îi confiscă norii 
egali şi reci pe lume răsfiraţi. 

Cântecul înfăşurării în cântec 


Cântecul e un suflet ce se află pe sine 
lângă ultima stea de pe cerul aprins, 
acolo găseşte puteri să se-nchine 
răstignirii din care numai el s-a desprins, 
apoi se-nfăşoară în aripi şi tace 


Devenind tot mai cer, tot mai stea, 
eternă sclipire de cosmică pace, 
mutată târziu şi în fulgul de nea; 

e frig până sus şi e alb împrejur, 
tăcerea înşfacă timpul de coamă 
risipind depărtarea fără contur 
aproape de cântecul care ne cheamă, 


Aproape de sufletul abia regăsit 
vânătoare de îngeri în ultima clipă, 
rămâne doar trupul ca un câmp părăsit, 
ars de ninsoare, zvâcnind din aripă 
mereu mai spre cântec, în cântec sfârşit. 

Cântecul poverii umbrei 


Dangăt de aramă, luna de pe cer 
iarăşi îmi măsoară paşii cu migală, 
noaptea se-nfăşoară-n linişti şi mister, 
umbra ei albastră cade ireală 
țintuindu-mi paşii pe un drum ciudat 
aşternut pe zarea zărilor înfrântă, 


Am de dus o umbră până-n scăpătat 
vitregit de umbra-mi dintr-odată frântă, 
ruptă lângă dangăt aspru de aramă, 
arsă pe sub paşii lumii care cântă 
mistuită-n noaptea care mă destramă. 

Cântecul adâncii împătimirii 


Frate cu natura doar de sărbători, 

luni îmi pun cămaşa îngerilor lungă, 

o să tai pădurea şi pe căpriori 
rândui-voi cerul, numai să vă-ajungă 
iar pentru-nchinare, iar pentru dezmăţ, 
negustori de suflet, fără suflet încă, 


Astfel încât cerul, în deplin răsfăţ, 
vouă să vă fie în credinţă stâncă, 
restul se va duce cioburi după ciob 
amânând în valea patimii adâncă 
mitul transformării fiului în rob. 

Cântecul irosirii aproapelui 


Să-mi fii aproape, zise demiurgul 
orbecăind cu palmele pe cer, 
rănindu-se în cioburi, în amurgul 
irositor de vieţi şi de mister, 
numai adâncul ierbilor, îmi zise, 


Mai poate dăinui neprihănit, 

apoi s-a-nfăşurat solemn în vise 
râzând desferecat, dar ostenit, 

iar râsul lui cu apele se duse 
urmând doar calea apei spre izvor; 
să-mi fii aproape, încă-o dată spuse 


Amiezilor cu glasul lui sonor; 

vai, ce amiezi şi ce căderi urmară 
rostirii lui, ce-l devora pe el, 

apoi se prelingea în decuseară 
mimându-mi sufletul, de-a pururea rebel. 

Cântecul menestrelilor timpului 


Timpul, o fecioară pusă pe dezmăţ, 
intră-n încăperea cerului senină, 
braţul l-aş întinde, dar ca să-l înhăţ 
e târziu şi vremea încă mă închină 
ridicându-mi ochii tot mai răzvrătiți, 
istoviţi de goana timpului pe zare, 
urmele-mi înțeapă paşii osteniţi, 


Arşi de exilarea ierbii-n depărtare; 
vino, deci, tăcere, vino şi mă-nşfacă 
risipind cenuşa zilei pe pământ, 

ai puterea sacră de-a sili să tacă 
menestrelii vremii, palele de vânt. 

Cântecul indiferenților 


Indiferenţii s-au ivit prin târg 
orbecăind cu calma disperare 
a fructelor care au dat în pârg 
numai pe cerul ars de depărtare, 


Blajini şi trişti şi fără de pretenţii, 
abia încolonaţi întru mulţime, 

lin se preling prin târg indiferenți 
abandonaţi cu cosmică cruzime 
numai de cerul fructelor sublime. 

Cântecul bardului clipei 


Şarpele casei căuta cu migală 

temniţa fructelor — cămară pustie, 

ecou risipit într-o lume domoală 

furată brutal din ce-a fost poezie, 

atunci mi-a fost zi şi-am pus mâna pe băț 
numai să pot de ursiri să mă apăr, 


Am o viaţă în care să tot pot să învăţ, 
limpezindu-mi hotarul cu fărâma de scapăr 
efemer ca şi mine, dar durabil aprins 

ca o candelă veche de-o ciudată sfinţenie 
sau să cad la răscruce fără veste învins, 
aşteptând aşteptarea cu silită smerenie; 
nimănui n-o să-i pese de răscrucea în care, 
dărâmându-mă, azi, o să-mi fac temelie 
rânduindu-mi runele într-o stâncă pe zare, 
undeva cât mai cer, cât mai fi-va să-mi fie 


Bardul clipei tovarăş de alean şi popas 
atingând câte-o rază şi făcând-o să țipe 
ireal peste lume, peste tot ce-a rămas 

şi rămâne prin clipa care-a prins să-nfiripe 
alte vremi şi alt şarpe, întru veghe ursit, 
numai el o să-nchege, când sub alte aripe, 
universul va fi numai viaţă. Sfârşit. 

Cântecul înserării oraşului 


Iarăşi rănit amarnic de ierbi fără prihană, 
oraşul înfăşoară sub paşii lui desculți 
nostalgică risipă, din care-şi fac icoană 


Bătrânii ce se-adună pe la răscruci mai mulți, 
aramele din dangăt din nou îi împresoară, 

iar iarba îi cuprinde pe toţi şi îi supune 
țipând din rădăcina care a prins să doară 
amiezile din urmă, cânt tu, amărăciune, 

nu îţi mai afli locul şi te transformi în seară. 

Cântecul vremelniciei ţipătului 


N-am mai văzut vreo pasăre să ţipe, 
iar pe fâşia lumii de lumină 

chiar dacă mai despică-n jur aripe 

o linişte polară se înclină, 

lumi ireale se-nvelesc în gheaţă, 
apoi se prăbuşesc în atmosferă, 
erau, cândva, locuitori în viaţă, 


Bătea un puls prin lumea efemeră, 
apoi s-a domolit închis în sine, 
rapace mistuindu-se prin vreme, 
bătrâni cobzari încătuşau destine 
arzând adânc cenuşile-n poeme. 

Cântecul închinării sufletului 


Mesteacănul, o zeitate slavă, 

iarăşi şi-a pus veşmânt de sărbătoare; 
hai să-ţi arăt şi sufletu-mi, Suceavă, 
ascuns în înfrunziri înfiorare, 

ia seama doar, atunci când te apropii, 


Bătând din aripi, nu cumva să-l sperii 
egalizând înmuguriri cu snopii 
jertfiți în toamna frunzelor, puzderii 
idealist foşnind numai proteste 
nuntirilor din tainele cereşti, 

atât îți cer, Suceavă, în poveste 
ridică-ţi fruntea albă, când păşeşti, 
iar sufletul, iertând, o să-ţi închine 
un imn în care s-a făcut ciorchine. 

Cântecul cântăreţului cântând 


Mai exişti?, întrebase cântăreţul cântând 
iarăşi despre amărăciuni şi înfrângeri, 
hăituit alergând peste răni până când 

au venit, ca să-l mintă, ultimii îngeri 
estompaţi de amurg şi probabil ucişi 
lângă cântecul lui ca o rană deschisă, 
am tăcut, am tăcut şi doar plânsetul îşi 


Blestema începutul prin fereastra deschisă; 
era noapte, atunci, şi prin somn şerpuiau 
linişti subțiri, ferecate-n lumină, 

dinspre stelele umede nişte linişti veneau, 
iar acum poposesc în poem şi se-nchină 
mâinilor mele de lumini şiroind, 

arse adânc într-o mitică vină: 

nu mai ştiu ce-ntrebase cântăreţul cântând. 

Cântecul amurgului cocorilor 


Răpus discret de şiruri de cocori, 
aştept amurgul care vine, vine 
desprins brutal din cerul fără nori, 
uitând de steaua stânsă pentru mine; 


Ban de argint mi-i luna în balans, 
e scris să-mi fie luna şi veşmântul 
rotit frumos în veşnicii de dans, 
când voi ciopli definitiv cuvântul 
eternității clipei ireale 

ascunsă sub păcate ancestrale. 

Cântec boem 


Mâinile înalță cupele cu vin, 

iarăşi fierbe-n zare un amurg subţire 
hotărându-mi clipa-n care să mă-nchin 
numai pe sub cerul ca o mănăstire, 
efemer supliciu cu femei nervoase 
apucând de toarte sufletu-mi stingher, 


Beau paharul sorții până-mi intră-n oase 
liniştea să taie răni ca un hanger, 
idolatră-mi pare liniştea aceea 

dăltuind pe zare clipa de apoi, 

am trăit-o veşnic şi mi-a fost femeia 
rătăcită-n mine într-o zi cu ploi 

ireal să-mi mute sufletul departe, 

unde timpul curge pagină de carte. 

Cântecul desprinderii poeziei 


Am fost acolo, urmele mă ştiu, 
destinul pietrei încă le apune 
rupându-le discret, dar prea târziu 
imensităţii cerului drept rune, 
aveam mereu pe drumul lor poveri, 
nu îmi păsa de paşii ce m-au dus 


Bătând cărări cu tălpile în ieri 

ori într-un mâine care m-a apus 

cu jariştea fluidă din zăpezi 
ademenind pe urme veşnicie 

numai să ştii că-am fost, fără să vezi 
cum s-a desprins din mine-o poezie, 
eu rămânând de-a pururi lângă stele 
adăpostindu-mi cântecele-n ele. 


81 


andi drăguşanul * ion drăguşanul 





Cântecul risipei întru mine 


Iubiri ca nişte săbii de paradă, 
orgolii de stăpâni pe veşnicie 

am tot văzut, când le căzusem pradă 
nevinovată, oarbă şi târzie, 


Ba, tot atunci, cu cerul larg pe frunte, 
oraşului i-am stabilit tribut 

dintre tăceri pe cele mai mărunte, 
numai acelea care n-au durut, 

apoi am dus tăcerile drept vamă 
risipei mele întru mine, mamă... 

Cântecul drumului ce mă duce 


Când umbra umbrelor se-ntrupă 
orbecăind din zare-n zare, 
rănită-i liniştea de după 

nuntiri de păsări călătoare; 

e vremea frunzelor în scapăr 
lăsate umbrelor povară, 


Bandaj cu care să mă apăr 
orgolios numai de seară 

iertând poverile caduce 
cuprinse-n ce mă înconjoară, 
urmându-mi drumul ce mă duce. 


83 


andi drăguşanul * ion drăguşanul 





Cântecul şansei ancestrale 


Venea rănit şi nu părea să-i pese 
iradiind de dragoste de viaţă, 
năluci în suflet cicatrici mai dese 
crestau, iar el părea că le învaţă 
etern doar ca răboj pentru ursite 
naturii mulțumindu-i pentru leac 
trăgând oblonul zilei ostenite 


Linţoliu greu şi lespede pe veac; 

iar eu priveam şi nu-mi venea a crede 
că bunul meu prieten e martirul 
ameninţat de lancea ce-o repede 


Barbar doar timpul ce-şi deşiră firul 
otrăvitor al cadenţării sale 

râzând de viaţă — viaţa cu delirul 

şi cu povara şansei ancestrale. 

Cântecul edecarului de umbre 


Cântau doar barzii sub icoana clară 
a nopţii de nesomn şi de-ntrebări 
lângă cireşul ce-aştepta afară 
insinuat sub geam de depărtări, 

nu-l auzeam şi nu-mi păsa de bardul 


Bătut în cuie chiar peste cireş, 

rănile lui îmi şiroiau pe gardul 

altor cântări, şoptite fără greş, 

trăiam ascuns şi aruncam cu pietre, 

eu, edecarul umbrelor târzii, 

aveam de smuls din trupul bun al vetrei 
acele rădăcini de veşnicii 

necunoscute lumii — o strânsoare 
ucigătoare, rea, nimicitoare. 

Cântecul târgului melancolic 


Melancolic vechiul târg 
iar şi-a pus uitate vremuri, 
haine rupte-n mare sârg, 
alterate de totemuri 

ireal văzute-n stradă 


Bandajând cu verde crud 
unde secolul e pradă 
răstignit pe cerul ud, 

dar nu-i pasă, el există 
undeva ca târg străvechi: 
jalnic în lumina-i tristă 
auzi clipele-i perechi! 

Cântecul stropului de libertate 


Dacă-am văzut că setea mă străbate, 
am întrebat, cu disperare-n ring: 
n-aveţi, cumva, un strop de libertate, 
un singur strop, cu care să mă sting?; 
ţincam în mâini doar armele zălude, 


Bătrânii luptători, şi ei sleiți, 

uimiţi priveau, de teamă că-i aude 
rânduitorul vieţii cu răniţi, 

ghiceam şi-n ei povara însetării, 

habar n-aveam că nu-i puteam înfrânge, 
ei se-adăpau, pe pragul disperării, 
adeseori cu propriul lor sânge 

ursit să risipească numai ură, 

astfel fiind croiţi de la natură. 

Cântecul jariştii de foc 


Am văzut cum caii, jarişte de foc, 
luminau adâncul lumilor create, 
inimă, aşteaptă în acelaşi loc 
ninsă de iluzii şi de ceruri, poate; 


Coamele lor ude mi-au rămas sprâncene 
arcuite-n fugă înspre cerul dens, 
lăcrimez, de-atuncea, stelele alene, 

iar pe dâre ude îmi tot aflu sens, 
năruind prin viaţă umbra lor subțire 
care aminteşte nefiresc de cai, 

inimă, ţi-l timpul, prin ursită, mire, 

uită de scăpare, căci scăpare n-ai 

cât eşti o fărâmă din întreaga fire! 

Cântec fără umbră 


Mi-am aşternut doar umbrele-n oglindă 
aidoma ca fructele-n cămări 

riscând ca viaţa însăşi să mă prindă 
incendiat adânc de depărtări, 

apoi golindu-mi sufletul de pradă 


Copil am fost, prin iarbă alergând, 
atunci s-au strâns copacii să mă vadă 
nuntind din crengi aproape ca nicicând, 
treceam prin ierbi cu roua subsuoară 
eşec al ierbii crude, până când 

am fost răpit de seară. Bună seara! 

Cântecul memoriei marmurei 


Marmura ursită trup de împrumut 
a pierdut pe cale sufletul stingher 
răstignit în sine de la început 

ca să se înalțe în curând la cer, 

ea îşi duce golul dur ca o speranţă 
lină, dar deşartă, patimă pustie, 


Clătinând omătul ce-a spuzit pe clanţă 
albul ce-aminteşte vag de veşnicie: 
năruită-n sine marmura aşteaptă 
trecătoare vremuri să li se închine, 

e târziu, pe-afară timpul se îndreaptă 
astăzi mai agale numai înspre sine. 

Cântecul pierzaniei celui fără trup 


Galaxia cântă, prinsă la edec, 

a tot tras istorii molcome-n adânc, 
biruind prin treceri cele care trec 
rânduite-n traista-i, prinsă la oblânc, 
iar în jur adâncul se aşterne-n cupe, 
erodând doar forma cupelor finale, 
liniştea-i linţoliul, pus ca să astupe 


Cântul galaxiei, risipit pe cale; 

astfel se întrupă cel fără de trup, 
răstignit drept suflet numai pe cuvinte, 
am văzut pe boltă gurile de lup 

bântuind prin beznă, puse să-nspăimânte 
ultimele stele, lăcrimate, sus, 

şi pierdute-n spaţiu numai de isus. 

Cântecul urmelor tăcerii 


Dincolo de ape creşte veşnicia, 

o tot văd în freamăt lin prin univers, 
iarna, de-i îngheaţă apei temelia, 

nu rata-voi şansa s-o ating din mers, 
am atâtea fructe de cules din ea, 


Cosmicele roade încă mă îmbie, 

am să muşc, atuncea, lacom dintr-o stea 
tremurândă încă şi în veşnicie; 

au contururi repezi de femei în dans 
rugurile-aprinse-n stelele în scapăr, 

greu să-nşfaci lumina-n cosmicul balans, 
iar cu am nevoie de o stea, să-mi apăr 
urmele tăcerii — noaptea învierii. 

Cântecul aleanului cu vise 


Infernul primăverii cu iluzii 
răsfrânte senzual în dimineaţă 

iar seamănă supremele confuzii 
numai sub paşii desluşiţi drept viaţă, 
apoi se face iarăşi primăvară 


Lângă ceaslovul clipei ce mă toarce 
aproape ireal şi mă-mpresoară 
uimirile spre care m-aş întoarce 
rarefiat de vise şi izbânzi 

asemeni unei păsări solitare 


Când stelele sunt ochii lumii blânzi 
habotnic plânşi în semne de-ntrebare, 
ademeniţi, apoi, într-un pripas 
şi-ncarceraţi într-un alean cu vise 
orbirilor finale să dea glas 

sonor doar despre viaţa care mi se 
crucifica în cântec, să rămână 

hotar între luminile promise 

iluziei ce încă mă amână. 

Cântecul trufiei demnităţii 


Din cerul meu mestecenii coboară, 
o să-i aştept la noapte ca un fur 
riscând cuvântul ce-l tot duc povară 
istovitoare lumilor din jur, 

nu am vreo armă, dar va fi-ntuneric, 


Luminile le-am adunat în ghem, 
iar de-o s-arunc asupra lor un sferic 
vârtej de umbre, ultimul poem 
i-aproape sigur că o să-i cuprindă 
urieşesc în lanţul lui flămând 


Ca să îi lege undeva sub grindă 
lângă icoana veche, până când 

eu o să caut iar ca pe-o mireasă 
măcar o zi în care să-i aştern 
elegiaci în cupa de pe masă 
numai să-mi frângă setea de etern 
trufaş de demn în inimă rămasă. 

Cântecul degradării cutumelor 


Vânzându-mă pe numai trei arginţi 
iude zălude vesel se adună, 

o să le văd cum se scobesc în dinţi 
la un ospăț pe cale să apună, 

e hotărât prin soartă să mă las 
torturilor nevinovată pradă, 

am de făcut în hăul lor un pas 


Ca iudele să poată să mă vadă 

om prăbuşit şi frânt de suferinţi 
după o altă mitică vânzare, 

oraşul să-i admire ca pe sfinţi 
răzbunători, meniţi să mă doboare 
eternizând pe după zări postume 
aceeaşi degradare de cutume 
necunoscute, însă în vigoare. 

Cântec de lume cu cai 


Mă copleşesc, în fuga lor nebună, 

iar caii iluzorii, vânturateci, 

hei!, le tot strig, când cobza dintr-o strună 
a despletit şirag de cai sălbateci, 

e timpul să am timp şi să mă bucur 

lângă copacii copleşiţi de rod, 

am să vă-adun, să vă atârn în ciucur 


Căci cerul, în destinul lui schilod, 

a asmuţit doar trecerea spre mine, 
turbată vietate şi rapace, 

adânc să muşte vremea care vine, 
lărmuitoare-i vremea ce mă tace!, 
iar caii se opresc şi mă ascultă 
nervos zvâcnind din cosmice copite, 
am iarăşi vreme, însă nu prea multă, 


Ca să înfig în cerul larg cuțite, 

om să mă simt şi sângele să-mi crească 
jinduitor în soare şi în stele 

ori în sclipirea mult prea pământească 
ce-mi dă contur în cântecele mele; 
apoi, când noaptea va sosi cu bine, 
ruguri aprinse-n cer au să vestească 
un ultim cal, ce s-a desprins din mine. 

Cântec în decor provincial 


Turnuri de biserici se scufundă-n cer, 
iar penelul vremii dezinvolt se joacă, 
burgul mă-nfăşoară-n umbre şi mister, 
efemer mă strânge ca-ntr-o promoroacă 
ruga risipită-n jur de sacerdoţi 

imn şi umilire fără de prihană, 

ultimul lor cântec fu luat de hoţi, 


Cumpărându-l, astăzi, l-am făcut icoană, 
o să-mi cer, odată, timp pentru-nchinare 
să mă caut singur, când zădărnicie 

orele mă plouă cu o taină care 

vag se desluşeşte, încercând să-mi fie 
arderea cenuşii filelor de carte 

niciodată arse, veşnic prea departe. 

Cântec pe calea înrobirii 


Romanticii mărşăluiau pe drum, 
odihna lor de veacuri se amână, 
mai au de dus în cârca lor de fum 
iluzii şi visări, Şi-i tot îngână 

chiar de pe cer, sub paşii altor robi, 
aceleaşi căi de cosmică prigoană 


Căci vrăjitorii încă dau în bobi 
oraculari, sortindu-i pentru goană: 
s-a pregătit pe calea lor popas, 

trec ierbile prin preajmă şi-i îndrumă, 
iar ei uniţi de cântec într-un glas 

nu văd sudoarea cum se face brumă 
ierbii arzându-i zvâcnetul precar 
umbriţi de o nelinişte postumă 

cu robi trecând de veacuri în zadar. 

Cântecul dimineţii poemului 


Femei în alb s-au despletit de bezne 
lângă hotarul nopţii ostenite, 
ospăţul ierbii mi-a înfipt în glezne 
risipa sângeroasă de cuțite, 

iar cântecul e țipăt şi aripă, 

nu-şi mai găseşte altă întrupare 


Când pleacă şi femeile în pripă 
răpite senzual de depărtare, 

abia atunci şi-abia aici se-arată 
mâinile lor în cosmica rotire 

a dansului prin care, câteodată, 
robia se transformă-n mântuire; 
i-atâta de târziu în prea devreme, 
urme de paşi au prins să se înşire 
ca sângele jertfirii în poeme. 

Cântecul copacului înflorit 


Dincolo de cuvinte şi eres 

am pus doar paşii lumii să măsoare 
nervura frunzei, frunzele mai des 
ademenind în păsări călătoare 


Ecoul năzuinţelor din noi 

lângă altarul neamului de-acasă, 
eu însumi înfrunzind copacii goi 
numai cu verbe şiroind pe masă, 
apoi m-am ridicat şi am păşit 


Cu bucurie calmă pe poteci 
răzbind doar prin copacul înflorit 
atât de des sub umbra stelei reci 

ce mi-a fost dată doar pentru noroc, 
iar când mă clatin ca un fulg de nea 
un semn în ceruri caut şi mă joc 
nins de cuvinte numai cu o stea. 

Cântecul mestecenilor 


Mestecenii abia îmi intră-n casă, 
iar eu nici nu apuc să torn în cupe, 
hotarul dintre noi greoi se lasă, 
aud cum cântul literele-şi rupe, 
iau doar o cupă şi-o închin ocultă, 


Cupa e goală cum e veşnicia, 
râd numai eu, mestecenii ascultă 
eternităţi ce-şi surpă temelia 
ţipând uşor ca pasărea pe mare, 
elegiaca pasăre de vânt 

adesea-n răstigniri pe depărtare, 
nicicând cenuşa ultimului cânt 
uitat ca un balast în fiecare. 

Cântecul înrădăcinării pe cer 


Despovărat de cântec şi prihană 
am împietrit cu palmele pe cer, 
viori târzii am conturat din pană, 
iar pana scrijelea un alt mister 
despre o altă sacră scrijelire 


Cu alte vieţi pe bolțile pustii 
rar tulburate-n zări de amintire 
ori de cenuşa veşnicilor vii, 
ieşiţi şi ei în univers să prade 
tărâmurile sfintelor lumini, 

o să plantăm pe-acele palisade 
răsaduri de durat prin rădăcini. 

Cântecul goanei fără rost 


L-am aşteptat la porți, purtam cămaşa 
ursirilor cu calmă disperare, 

când el, sosind, îşi flutură vrăjmaşa 
iluzie prin păsări călătoare, 

apoi se depărtă, zdrobind prin mine 
numai ninsori din coama lui desprinse, 


Firavii fulgi îmi lunecau prin vine 
răpuşi de-nstrăinări, şi ele ninse 
adeseori la margine de vreme, 
numai să-mi pară-n straşnicu-i galop 
că şi-ar găsi odihna în poeme, 

iar eu să-mi aflu-n trecere un scop, 
să mă dărâm ca un nisip fierbinte 
cântându-i goana cea fără de rost 


Când el dispare şi dispar cuvinte 
sub urme dure, sub galop anost; 
ispita mea-i dintotdeauna timpul, 
bravam în faţa lui şi parcă-am fost 
iluzia ce-o şterge anotimpul. 

Cântecul fructului interzis 


Eram singur cu păcatul 
lângă creanga unui măr 

eu optând pentru muşcatul 
necesar din adevăr, 

apoi alţii şi-ncă unii 


M-au urmat cu muşcături 
aţâţând masiv nebunii, 
regăsiţi în nişte uri 
incredibil de ostile, 
acuzându-mă mereu 


Că-am muşcat adânc din zile, 
ucigând pe Dumnezeu, 

şi-am zvârlit în ei cu mărul 
nimerind câteva cete, 

iar din ceruri adevărul 

riscul vrea să mi-l repete. 

Cântecul rănirii cu lumini 


Cei care văd se desluşesc în stele 
răniţi suav de sacrele lumini, 

iar depărtări de-a pururea rebele 
stau să le pună drept cununi de spini 
tristeţi provinciale iluzorii, 

idei contrafăcute în trecut, 
nocivitatea ce-o revarsă zorii 

atunci când începutul a-nceput, 


Deci, cei ce văd se răstignesc pe cale 
adeseori într-un prelung alean 
vânând statorniciile domoale, 

iar când se-nchină stelelor în van 
dumnezeirea se-nfăşoară-n jale. 

Cântecul ninsorilor din cer 


Ecou al vremurilor, clipa 
lăsată lumilor ursire 

egal înfăşură-n aripa 
naturii altă desluşire 

a cerurilor de departe 


Mărturisite de vechimi, 
apoi din pagina de carte 
nisip măsoară în mulţimi: 
un orologiu o cuprinde, 
ecoul clipei înfăşoară 
lumescul țipăt din colinde 
adânc în iarna ce coboară 


Datoare stelelor cu scapăr 
atât de alb, de efemer 

visând că o să-nvăţ să-mi apăr 
iluzii, fapte şi mister 

doar cu ninsorile din cer. 

Cântecul frunzelor pe hotarul apei 


Ghicisem că sunt salcie pe mal, 
hotar al apei care stă la pândă 

eu să nu scap din salcia osândă 

ori, furios, să mă transform în val; 
răbdam supus, de crengi împovărat, 
gândind că apa-n curgeri dezinvolte 
har îmi va da, cândva, pentru revolte, 
etern doar n-o să stau încătuşat, 


Dar apei nu părea să îi mai pese, 
avea în ea atâta libertate, 

venea din cer, urca, trăia în toate, 

iar noi, pe mal, în pâlc de sălcii dese, 
desfăşuram din crengi singurătate. 

Cântecul revoltei umbrei 


Mulţi mai poartă jugul şi se simt chiar bine, 
ierburile vremii le-au ajuns la glezne, 

roua le usucă şi le zvârle-n mine 

ca să-mi copleşească sufletul cu bezne, 

eu, atunci, mă clatin şi-mi tot număr paşii 
arşi de umilinţa celor ce-o îndură, 


Dar evit cărarea ce-o păşiră laşii, 

izbucnind în flăcări pe cenuşi, pe ură, 

am de gând să-mi apăr sfânta libertate 

ca să-mi merit locul chiar şi-ntre morminte, 
om ce-şi asumase sensul în natură, 

nu cred în ursire, ci în demnitate, 

umbra mea-i pe cruce pusă de cuvinte. 

Cântecul vremilor vremuitoare 


Cetatea veche cu cântări sublime 
râvnea să-şi facă ziduri senzuale, 

iar dinspre târg vin frunzele mulțime 
să se închine zidurilor sale, 

târziu de tot doar sunetul persistă, 
iar zidurile ei împart cenuşă 
avertizând că nici nu mai există, 
năluca ei s-a închegat pe uşă 


Doar prin ninsori în aspră căutare 
orbecăind prin nopțile urbane: 
barbar încă se-aude în ninsoare 
osânda unui cântec sub icoane 

şi sub năluci de vremi vremuitoare! 

Cântecul închinării cuvântului 


Nu-i nici un corb cu patimă să-mi strige 
indiferența vremii în declin 

care îmi prinde sufletu-n cârlige 

o veşnicie să-l tot ţină-n chin, 

lumina a rămas să mă vegheze 

aidoma instinctului matern, 

e imposibil corbii să cuteze 


Dansul macabru, când abia aştern 

o linişte supremă peste vreme 

bolnav doar de lumină şi popas, 
riscându-mi amintirile-n poeme 

ori doar în soarta care mi-a rămas; 
mărturisit, cum sunt, doar de lumină, 
incendiat cu stele de pripas, 

ridic cuvântul, şi-atunci el mă-nchină! 

Cântec de alean târziu 


Ospăţul a ţinut până în zori, 
viorile cântau cu-nfrigurare, 
iar cerul ne lua de subsuori 
ducându-ne spre altă depărtare, 
indiferenți noi ne lăsam purtaţi 
uitând de bătălia pentru viaţă 


Dincolo de pădure scăpătaţi 

ori irosiţi în calmă dimineaţă, 

nu mai conta că n-am trăit deloc, 
ţinutul blând învăluit în ceaţă 
ursind doar începutul altui joc. 

Cântecul ghicirii ecoului 


Ecou înalt o pasăre ciudată 

umbrea cu aripi liniştea, s-o fure 
grăbind spre cer prin steaua lăcrimată 
elegiac de-o zare de pădure, 

numai să pot să mă ghicesc ecou 


De-a curmezişul lumilor ostile 

ori să încerc o naştere din nou 
mărturisit fiind de alte zile, 

iar pasăre de-o fi să mă întrup, 
numai de umbre m-oi putea dezice 
tristeţile din jur să le astup, 

ecoul să îl mut în nişte spice. 

Cântecul burgului vechi 


Luminile prin vechiul burg s-au stins 
urmând ca noaptea bezna să-şi răsfeţe 
mult mai departe, într-un larg cuprins 
intersectat în scapăr de tristeţe, 

nici un opaiţ târziu, ieşit din uz 
iscarea de lumină nu şi-o-ncheagă, 
ţâşnirea beznei burgului confuz 

a copleşit cu negru lumea-ntreagă, 


Dar mai e timp şi-s suliţi la-ndemână, 
o să le-nşfac şi-o să le-azvârl nervoase 
muiate ca-n otrăvuri în lumină, 
incendiind cu alb numai prin case 
ninse de zgura zorilor fierbinte, 

târg ostenit, din vremuri ce se-nchină 
eternității fără de cuvinte. 

Cântecul templului de mir 


Nepreţuită-i clipa şi-o respir 
intimidat de cosmica-i splendoare, 
sunt robul ei, sunt templul ei de mir 
totemic folosit la-ncoronare, 

o văd aievea, când mă tot închin 
rugând-o ca destinul să îmi fie 


Din stânca ei cioplit câte puţin 
oracular ca versu-n poezie, 

mai am, apoi, o rugă să 1-0 spun 
icoanei clipei, când i-aştern pe zare: 
nu mă lăsa aiurea să apun, 

tu eşti cuprinsul meu întreg şi bun, 
eu nu-mi doresc o clipă următoare! 

Cântecul speranţei în fericire 


Rogu-te, omule, mai îndură puţin, 
odată şi-odată vei fi fericit, 

doar iartă-ţi păcatul în cupa cu vin 
idolatru şi dens ca şi chipul cioplit, 
ce-ţi pasă că-nduri, când odată şi-odată 
ai să fii fericirii stăpânul deplin, 


Deplină ţi-i viaţa, deşi n-o arată, 

omule, rogu-te să te-ncrezi în destin!, 
mi-a zis şi-mi tot zice un glas neştiut 
intrat într-o mare şi ciudată derivă; 

nu pot să-i răspund, nu-mi găsesc început 
trecător ca şi clipa ce m-a frânt impulsivă 
erodându-se brusc într-o stea primitivă. 


115 


andi drăguşanul * ion drăguşanul 





Cântecul logodnei veșnice 


Vino, runele te-aşteaptă 
ispitind în călimară 
orologiul care-ndreaptă 
rugul vremii pe afară, 

iar fereastra larg deschisă 
cu lumină pururi calmă 

a venit să-ţi fie scrisă 


Din toţi vecii ţie-n palmă, 
râd şi îţi culeg lumina 

azi cu buzele aprinse, 
gust din stele ca din vina 
unui zbor cu aripi ninse 

şi te-ntâmpin ca pe-o rună 
aşteptată să mă-nvie 

nimb şi floare, şi-mpreună 
urc Şi urci în poezie 
logodiţi şi-n veşnicie. 

Cântecul stâncii rănite 


Ridică-te şi mergi, mi-a spus şoptit 
odinioară şi o spune încă, 

dar s-a deschis o rană de cuţit 
incendiind lumina într-o stâncă, 
chiar de-aş păşi, din rănile adânci 
ar izbucni lumina şi m-ar frânge 


Desferecată de păşiri din stânci, 
rostogolindu-mi haosul prin sânge, 

am de ales şi nu mă pot supune 

nici lacrimii ce-ncrâncenat o şterg 

când mă revolt că şoapta lui apune 
abandonându-mă. Şi n-am de-ales, şi merg... 

Cântecul lunii amare 


Nicicând nu a fost luna mai amară, 
iar stelele-n cruzimea lor mai sfinte 
ca-n curmezişul nopților de vară 
oracular cioplite pe cuvinte 

la margine de lume ancestrală, 
acolo unde trecem prin părinţi 
egali cu cea mai amplă îndoială 


Frângând cireşe cosmice în dinţi, 
apoi dispare luna şi ne pasă 

ghicind pe cerul larg imensul gol 
amar al lunii ce mereu ne lasă 
distrugerii-n lumescul rostogol, 
absenţa ei e gheara ce ne scurmă 
rupând în noi drept rană câte-o urmă. 

Cântecul învierii cobzarului 


Au fost copaci care s-au pus pe plâns 
rupând din crengi luminile create 
când cântecul cobzarului s-a stâns 
hilar rupând tăcerea prin cetate, 

iar mai apoi sosiră alţi copaci 

prinşi într-o horă încă ne-nţeleasă: 


Fii liber, mi-au şoptit, iar dacă taci, 
iluziile-n fierbere pe masă 

lin se vor scurge-n filele aprinse 
incendiindu-ţi mâinile trudite 
până-n adâncul stelelor prelinse 
istovitor în ierbi ca în cuțite, 
urmând ca tu, mi-au zis copacii, iar 
cântând să-nvii copacilor cobzar. 

Cântecul dezghiocării amurgului 


Orgile au tăcut, şi-au tras cerul pe pleoape, 
lungile perdele ale stelelor cad 

gălăgios ca un zvâcnet de aprige ape 

abia slobozite de lumină din vad, 


Fără veste amurgul din culori se dezghioacă, 
iar prin iarbă tăcerea urme sacre ascunde, 
năruindu-mă-n ierbi aş fugi spre niciunde 
ireal sigilat într-un scrâşnet de toacă 

şi el, ca şi mine, întrebându-se: Unde? 

Cântecul jertfirii în trup 


Zidit drept jertfă-n trupul ce mă poartă 
am de-ndurat o sete ancestrală 

har şi blestem armonizate-n soartă 
astfel încât să pună la-ndoială 

risipa asta de lumini şi viaţă 

intrată de la naştere-n derivă 
alunecând spre clipa ce mă-nvaţă 


Finalul să-l aştept ca pe-o misivă 
incendiind prin setea mea cu scrisul 
nociv al veşniciilor pierdute, 

iar de mă iert, mi se dărâmă visul 

şi cântecele cele ne-ncepute. 

Cântecul umbrei cu spini 


Gări dezlănţuite lunecă-n paragini, 
haosul îndeasă înspre zări ruine, 

este veacu-n care mă dărâm în pagini 
ostenit să-mi caut aripile-n mine 
risipindu-mi trupul pururi ca o gară 
grâului ofrandă, ierbilor amar, 
horelor de stele care mă-mpresoară 
eu le-am dus cununa spinilor în dar 


Fără să-mi mai pese că în depărtări 
liniştea-i o gară-n calmă prăbuşire, 

umbra ei fatală naşte-n înserări 

trupului cămaşă veşnică de mire, 
umbră-mi este trupul, sufletul mi-i umbră, 
restul e tăcere cosmică şi sumbră. 

Cântecul păşirii hotarelor 


Mai sunt hotare de păşit, iar cerbii 
iar îşi arată coarnele prin nori 
hotărnicind în universul ierbii 
ademenirea clipei în ninsori, 

eu am văzut cum ninge doar cu clipe 
lângă mesteceni calmi şi ireali, 

apoi s-au fost desprins nişte aripe 


Tocmai din zeii lumii ancestrali, 
atunci hotarul l-am încins drept brâu 
trecând pe boltă-n limpede păşire, 
iar stelele ca boabele de grâu 

au adormit în palma mea subțire 
nepăsătoare numărând destine, 
acaparate de un somn primar 


Frânt violent nici nu mai ştiu din cine, 
oraşului să-i fie alt hotar, 

dar nu contează, vremilor ursit 

o să le-arăt cu degetul că iar 

rămân hotare dure de păşit. 

Cântec pe eşafodul cuvintelor nescrise 


Vinovat pentru păsări, pentru cerul opac, 
am să urc eşafodul de cuvinte nescrise 

să mă las pedepsit de cuvinte, să tac 

iarăşi şi iar despre lumea de vise: 

la un țărm părăsită doar de păsări în zbor 
eu am fost şi-am văzut şi-am dat țipăt amar, 


Graurii toţi mi-au cerut să-i omor 
atunci, lângă țărm, lângă timpul hoinar, 
lângă sufletul meu copleşit de zăpadă, 
amurgind în zăpezi anotimpul barbar 
năruit doar în sufletul meu ca o pradă. 

Cântecul desferecării cireşului 


Dintotdeauna am tot fost cireş 
acoperit de floare şi de stele, 

nu s-a-ntâmplat vreodată să dau greş 
atunci când am urmat ursirii mele, 


Gândeam inflorescenţele-ndelung 
apoi le slobozeam spre depărtare 
visând într-o plutire să ajung 

risipelor târzii desferecare, 

iar când pe cer drept semn de mântuire 
luminile se duc în leneş scapăr, 
adăpostesc în creanga mea subțire 
şiragul cosmic. Doar ca să mă apăr. 

Cântec în văzul învierii 


Cu aripile larg crucificate 

au năvălit în atmosferă corbii, 
răzbate iarna în singurătate 
mestecenii adorm, şi numai orbii 
extaziaţi de sunetul ninsorii 
lasciv dansează-n intimă orbire 


Găsindu-şi fericiri în iluzorii 
ecouri de căderi, de primenire: 

o să le-aştern în cale, sub picioare, 
relicvele cuvintelor, risipa 
gorganelor de stele căzătoare 
eternizându-mi iarna cu aripa 

sau o să-mi pun veşmintele tăcerii 
chemând cu disperare numai clipa 
urcuşului în văzul învierii? 

Cântecul zicerilor efemeridei 


Mai am o şansă vremii să mă-nchin 
asemeni unui rob pe veci supus, 
ridic deci fruntea şi privesc senin 
imensitatea cerului de sus 

numai că sus nu pot zări nimic 


Chiar dacă vreau cu-atâta-ncrâncenare, 
orbii îl văd — mă tot aud cum zic 
nădăjduind la o întruchipare; 

sunt prins de spaima beznelor din veac, 
torturile promise mă-nspăimântă, 

am gânduri răzvrătite, dar le tac, 

n-o să mă iau cu vremile la trântă 
tocmai acum, când trupul mi-i târziu, 
iar sufletul în el nu mai încape, 

nu-mi place, totuşi, rob supus să fiu, 


Gândesc, iar timpul ferecat sub pleoape 
habar nu are cât mă mai frământ 

eu, condamnatul ca efemeridă, 

orb văzător numai atunci când cânt 
rupt din destinul lumii, cu obidă 
ghicind cumva întoarcerea deplină 
hotarul umbrei când va fi să-nchidă 
eretica-mbrâncire din lumină. 

Cântecul de dincolo de vămi 


Mă voi întoarce iarăşi prin ninsori 
acolo unde naşterea mă cheamă 
răbdând povara vieţii, căci în zori 
iar mă voi naşte prin cuvinte, mamă, 
apoi vei pune cerului năfrămi 


Ghicindu-mi steaua care să mă-ncapă 
iluminând de dincolo de vămi 

un ultim cântec ferecat sub pleoapă: 
râzând o să mă nasc a doua oară 

căci stelei mele a-nceput să-i placă 
acest abis pe care-l înfioară. 

Cântecul îndungării 


Ridic o stea şi-nchin de sănătate 
apoi o beau cu-o sete ancestrală, 
las după mine umbre şi păcate 
urmele vicţii-n cruntă încâlceală, 
chiar dacă-aş bea luminile la rând 
aceeaşi sete vie m-ar răpune. 


Ghicesc în stele, umărul meu stâng 
iarăşi dă semn târziu că va apune 
uitat în galaxii îndepărtate 

ruină-a unui lung alean prelung 

ca un ecou de bucium în cetate, 
atâta doar. Şi beau, să mă îndung. 

Cântec în satul naşterii 


Basm irosit de-ncrâncenată trudă 
rămâne satul naşterii pe drum, 

în cale nu e verb să-l mai audă, 
nici înserări de linişte şi fum 
datoare nostalgiilor pribege 
uitate de drumeţi pe la răscruci 

şi nu-s nici urme care să te lege 
adânc de sat, în clipa când te duci 


Mărturisindu-ţi stelelor amare 
amarul prin lăuntru risipit, 
rupându-te din rădăcina care 
iar despre sat ceva ţi-a amintit; 
apoi vin zorii zărilor răsfrânte 


Ghicind în tine noua rădăcină 

în care-nstrăinările să-şi cânte 
zădărnicia creşterii-n lumină 

acum şi-n veci şi-n satul ce te-nchină. 

Cântecul numărării clipei 


Mi-ai amintit de iarba de acasă, 

iar eu mă-nchin nestăvilitei ierbi 
hotărnicind-o vinovat din coasă 
atunci când vremea-i goana unor cerbi 
incendiaţi de sângele în clocot, 


Gălăgios ca viaţa-n lunecare, 
întunecaţi ca dangătul de clopot 
zidit de veşnicie-n depărtare 
anume pentru sacra numărare. 

Cântecul pribegilor pe drum 


Natură vie cu pribegi pe drum, 
istovitoare-i calea care-i poartă 
călăuziţi de pasărea de fum 
omagiată de mulţimi drept soartă, 
las arcul jos, nu mai arunc săgeți, 
am ostenit vânând cu-nfrigurare 
eternitatea bieţilor poeţi 


Gândind mereu fireasca evadare, 
revolta mea de muritor pribeag 

o s-o depun pe cer cu demnitate: 
zâmbind, atunci, şi Dumnezeu cu drag 
abia privind o să îmi dea dreptate! 

Cântec la ospăţul iluziei 


Am existat, dar asta nu-i nimic, 

la margine de drum crucificaţii 
etern se rup din cuie şi-i ridic, 
xilogravura bietei noastre naţii 

a eşuat pe cerul larg în rune 
născându-ne mai orbi, mai fără glas, 
dar eu ridic spre ziua ce apune, 
ridic crucificaţii ce-au rămas 

uitaţi definitiv în răstignire 


Hotar atemporal şi primitiv, 

am încercat cândva să dau de ştire, 
vânat de veacul tot mai impulsiv, 
rămas şi el aiurea la ospăţul 
iluziei, la care au sfârşit 

lângă aceia care-au dat cu băţul 
istovitor şi cel ce-a fost lovit: 

unde eşti, ţară dulce ca un glonţ, 
când corbii îţi iau sufletul în clonţ? 

Cântecul imaculatei ursiri 


Erau călări şi-atât de-nşiruiţi 

mult prea departe ca să-i pot atinge, 
iar mai încoace, şi mai osteniţi, 
lângă părinţii ce priveau cum ninge 


Hălăduiesc din mine înspre zări 
asceţi urmaşii neamului martir, 
vin viscoliri, mirifice-nserări 
rar le ating prin suflete cu mir, 
iar eu rămân prăpastie săpată 

la vremile străbune din urmaşi 
iernii cântându-i cu imaculată 
ursire despre treceri, despre paşi 
cu viscolul tăcerilor pe roată. 

Cântecul spulberării cuvintelor 


Galopuri sacre mi se-aud prin sânge 
agonizând în depărtări de ceaţă 
bătute-n plânsul celuia ce plânge 

rănit definitiv numai de viaţă, 

iar lumânarea scapără pe boltă 
eternităţi persuasiv promise, 

lumina ei frivolă mă revoltă 

atunci când văd cum spulberă prin vise 


Himerele dintotdeauna sfinte 
aduse de credinţă pe pământ, 
vânări târzii ce spulberă cuvinte 
rostogolind frunzarele în vânt, 
iar caii trec, năprasnicul galop 
linşează clipa ce mă odihneşte 
incendiind-o, cosmicul potop 
urzeşte doar cenuşa ce trezeşte 
căderile-n lumină, snop cu snop. 

Cântecul cununii de spini 


Răsăritul nopţii fascinant aprinde 

ample candelabre până-n nesfârşit, 
mi-amintesc de zile, noaptea când cuprinde 
orizontul lumii tot mai ostenit; 

noaptea-i închinare sacră şi sfioasă, 

am văzut lumina în genunchi şezând, 


Huruia văzduhul peste iarba deasă, 
orele drept iarbă pe pământ păşind, 
glezne de-ntuneric alergau prin iarbă 
neastâmpăr sacru-al sacrelor lumini, 
orele, atuncea, începeau să fiarbă 
glăsuind în noaptea gata să mă soarbă 
iarăşi prin cununa veşnică de spini. 

Cântec la porţile orașului 


Curând şi eu am poposit la porți, 
oraşul se-nchina cu resemnare 
nuntirilor şi învia din morți 
să-ncerce-o rătăcire şi mai mare, 
târziu era, sosisem prea târziu, 
amurgul se fixase în piroane, 
noaptea-şi clădise beznele-n pustiu 
tulburător întins peste balcoane, 
iar prin oraş se auzeau femei 
născând o zi cu mult mai inutilă 


Hotărnicită vag cu flori de tei, 
orbecăind cu tălpile în silă 
rostogolite peste nopţi şi zile, 
bătând cadenţa vremii în derivă, 
oraşul năruindu-l peste file 

vâscos precum cerneala impulsivă 
a nopţii care s-a topit în sine; 

nu mai e timp, cu grabă decisivă 
ultimul cântec spulberă prin mine. 

Cântecul hotarului pângăririlor 


Mie-mi vorbeau pădurile-n ascuns 
acolo, sus, sub candela plăpândă, 
rupându-mi umbra care m-a străpuns 
când se iviră zările la pândă, 

eram de mult pădure şi cântam 

la margini de întoarceri şi de viaţă, 


Hotar al pângăririlor eram 
orbecăind prin negură şi ceaţă; 
răbdam pironul umbrei ancestral, 
oraşul va depune mărturie 

doar iarba care fuge peste deal 
iluzie finală să îmi fie 

numai acolo unde, copleşită-n verde, 
chiar şi pădurea umbra mi-o învie 
apoi o pierde leneş. Şi mă pierde. 

Cântecul întoarcerii în părinți 


Pământul şi cu cerul mi-au fost cândva părinţi, 
apoi s-au tras în umbra ceasloavelor uitate, 
m-au părăsit sub talpa cohortelor de sfinţi 
firav schiţând minciuna târziului din toate, 

iar eu, încă iubindu-i, mi-am căutat părinţii 
lăsându-mi trupul pradă şi jertfă la răscruci, 


Hulpav au rupt din mine fiarele cu dinţii, 
oraşul din răscruce asmute doar năluci 

risipă ca să-mi facă din cer şi din pământ, 
odihna să mi-o frângă în cioburi cât mai mici, 
dar vechile ceasloave înfăşură cuvânt 

numai pe răni ce-şi sapă durerile aici 

icnind adânc în suflet, de parcă-ar spune: lată 
cum i-i pământul mamă şi cerul cum ţi-i tată! 


139 


andi drăguşanul * ion drăguşanul 





Cântecul ademenirii umbrei 


Păşeşte prin destin şi-abia-l aud, 

e ca o umbră însoţind lumini 

tot înspre zarea stelelor din sud 
riscând să-mpartă doar cununi de spini: 
e prea târziu, îi strig, în suferinți 


Hotarnicii fac alte împărţeli, 
oraşele ne pradă de părinţi, 
risipele lor sacre de-ndoieli 
vânează numai stelele de sus 
ademenite-n oameni de greşeli 
trăite disperat şi de Iisus! 

Cântec de piatră la pândă 


Cămaşa mea-i o piatră de pe drum, 
o tot ascult mereu cum mă respiră 
ninsă de tălpi, de treceri şi de fum 
sau de-nserări pe care le înşiră 

tot mai departe, până în amurg, 
apoi se rupe şi se-ntoarce-n sine, 
nicicând în pietre cele care curg 
totemuri n-au să-şi caute în mine, 
iar eu mă resemnez drept prizonier 
născut de piatră flacără plăpândă, 


Hotar buimac între pământ şi cer 
rămâne-n piatră sufletu-mi la pândă, 
eu cine-s eu mă-ntreb cu-nfrigurare, 
habar nu am, însă refuz minciuna: 

o să-mi găsesc odihna-n depărtate 
rupând cătuşa pentru totdeauna? 

Cântecul ţintuirii luminii 


Timpul m-a-ntrupat ca să-mi presoare 
rânduieli sălbatice în cupă 

aprinzând în ceruri felinare 

ireale înspre căi de după, 

am să muşc din soare drept revoltă, 
nu mai vreau ursitei să mă-nchin, 


Horelor am să le zvârl pe boltă 
un mănunchi de omenesc destin, 
lupta mea cu Timpul e o cruce, 
umbra ei s-a prăbuşit în zori 
ţintuind lumina ce mă duce, 
aprinzând-o-n mine uneori. 

Cântecul ecoului lespezilor 


Am văzut amurgul zeilor pribegi 
năvăliţi în lumea visurilor mele 
duşmănoşi prin dogma cinicelor legi 
răstignind destine omeneşti în stele, 
eu am fost acela ce-a zvârlit cu pietre, 
efemeră este biata mea revoltă 

arsă drept arsură-n ancestrale vetre 


Ireal strivite de cereasca boltă: 

fără să le pese condamnau la viaţă, 
trupurile noastre temnițe le-au vrut, 
omenirea zace veşnic într-o ceaţă, 
dar presimt revolta ca un început: 
eu aud ecoul lespezilor mut. 


143 





andi drăguşanul * ion drăguşanul 


Cântecul clipei în schimbare 


Greu o s-accept că, născociţi de mine, 
hălăduiți aşa, la întâmplare, 

eu v-am turnat otrăvurile-n vine, 
otrăvurile vremii-n aşteptare, 

rar bănuiţi că vă tot vând întruna 
găsind cumpărătorii prin ziare 
hrănindu-se orbeşte cu minciuna 
eroică a clipei în schimbare, 


Iar mie-mi pasă, chiar dacă n-o spun, 
fărâmele prin mine se frământă, 
tare-mi doresc în pagini să vă pun 

o altă viaţă proaspătă şi sfântă, 

dar e târziu, cerneala, pe sfârşite, 

e ca o horă-a ierbii şi mă-nghite. 

Cântecul risipei de destine 


Ispitele au năvălit în Jur, 

o să îmi nărui sufletu-n ispite 

numai să-mbrace drept târziu contur 
iarba ce-nalţă înspre cer cuțite, 

căci mă răzbate-o sete de demult 
apocaliptic năruind prin mine, 


Iar eu nu fac decât să o ascult 
frânt de-o risipă calmă de destine, 
tot mai adânc mă caut şi mă tem 
ocnaşii dinspre vârste să nu fugă 
dincolo de cuvinte; în poem 

eu încă mai trăiesc precum o rugă. 

Cântecul singurătăţii cireșului 


Vino, suflete, hai vino şi stai 

alături de mine în noaptea albastră 
să-ţi spun o poveste, hai, suflete, hai, 
iubeşte-mi cireşul ce-mi să la fereastră 
linţoliu cu fructe, veşmânt înflorit, 

e lipsă de suflet, astfel s-a ivit, 


Iar mâine, când umbre vor trece prin zi, 
fă, suflet al meu, o minune cerească, 
trimite-mi cuvinte sau zvârle-mi ce-o fi 
ori ai la-ndemână, în mine să crească 
doar tristul cireş, linţoliul trufaş 

eu pot să-l aştern noapte grea pe oraş. 

Cântecul de dincolo de nume 


Ascuns în nume cântecul aşteaptă 
lumina calmă care să-l respire 
idee în balans dintr-o nedreaptă 
natură în celestă amorţire, 

apoi vor mai urma despovărări, 


Iar cântecul pe toate-o să le-adune 
ghicindu-se aripă-n depărtări: 
numai prin aripi soarele apune 
aidoma cu jarul de descântec 
trăgând oblonul vremii peste cântec. 

Cântecul cântecului de a doua zi 


A doua zi, când se iviră cerbii 
nuntind în depărtarea neguroasă, 
am înviat la rădăcina ierbii 


Ca să întâmpin soarele în casă, 
oraşul vindeca şi era bine, 

ziarele vesteau doar despre vreme 
mărturisind risipele din mine 

iubiri desferecate în poeme, 

nu-mi mai păsa de încruntata lume, 
aveam de dus lumina mea departe, 


Iar stelele, pe bolțile în spume, 
ghilotinau cu litere prin carte 

numai tristeţi de-a pururi inutile 
atuncea când ca să păşesc pe moarte 
tu m-ai ales, prin naştere, copile! 

Cântecul popasului în poeme 


Chemarea primăverii mă-mpresoară: 
arzându-mă cu-o aripă subțire 
mesteacănul a început să-mi ceară 
eu să-l trezesc în somnul unui mire 
la ceasul potrivit pentru o nuntă 
imaginată doar de înviere, 

apoi copacii toţi vin şi se-ncruntă 


Imenşi ciopliţi în pietrele tăcerii: 
gata, le zic, puneţi-vă veşmântul 
nechibzuit al trecerii prin vreme!, 
apoi şi eu îmi potrivesc cuvântul 
târziu pentru popasul în poeme. 

Cântecul poverii zilelor 


Mă-mpresurau doar stelele puzderii, 
iar țărmurile aspru-nsângerate 
hălăduiau, desferecând vederii 

alt orizont cu valuri înspumate, 
iconostas cu veşnicii în pripă 


Organizate-n straşnice iluzii 

ce vor dura aproape cât o clipă 
toarsă-n finalul ultimei confuzii, 
apoi şopteşte marea despre sine 
visând fluid că o să-mi fie seamăn, 
iar şansa asta îmi vuia prin vine 
ademenind în sânge valul geamăn, 
nu mai conta că vremea vremuieşte 


Indiferentă cu indiferenţii, 

grăbit păşeau în singura poveste 
ninsori de stele numărând absenţii, 
apoi căzuse ziua drept povară 
trăindu-mă intens a doua oară. 

Cântecul luminilor pripite 


Veneau şi se-aşezau la masă 
adăpostind în palme lumânări, 

se şi rugau sub bolta de mătasă 
incendiind bătrâne depărtări, 
lumini ciudate le creşteau în pripă, 
ei, veşnic trişti şi pregătiţi de drum, 


Imaginau târziu câte-o aripă 

lin fremătând în zborul ei de fum, 
iar mai apoi s-au desfrunzit castanii 
egal rupând din aripă doar anii. 

Cântec totemic 


Credeam în viaţă disperant de singuri, 
oraşul luneca spre depărtare 

nevolnic zornăind numai din linguri 
sperând în amăgirea viitoare, 

totemuri vechi se prelingeau pe glezne 
apoi se transformau într-o cătuşă, 

nu ne păsa şi o purtam prin bezne 
trăgând zăvorul negru de pe uşă, 

iar când lăsam lumina să răzbată 

ne alungau cu pietre-nstrăinaţii 


Iradiind de-o negură ciudată 
rămasă drept stigmat în alte spaţii 
imense, solitare şi străine, 
mărturisite doar de prevestiri, 
ignoră-le şi-ntoarce-te în tine, 

ai de durat şi alte amintiri! 

Cântecul primelor ninsori 


Râdeau ascuns şi aruncau cu stele, 
oraşul dezvelit de depărtări 

murca în rătăcirile rebele 

aduse de cobzari ca înserări, 

nu le păsa că noaptea stă aproape, 


Iar beznele ucid nepăsătoare, 

se aşezau şi schingiuiau sub pleoape 
târziul umbrei umbrelor, cobzare, 
rănind cireşii care împresoară 
adâncul nopţii orbilor cu flori: 

tot nu-l auzi cum cântă, pe afară 

iar despleteşte primele ninsori? 

Cântecul cenuşii cireșşilor 


A doua zi s-au auzit cireşii 
lumini cereşti pe suflete şi zile, 
ei au şi fost foarte curând aleşii 
xenomaniei oarecum ostile 

a firii noastre ca un ciob anume 
necunoscut şi ignorat în toate, 
dar acceptat pecete peste lume, 
rostire făptuind eternitate, 
ursind pe sub cireşi singurătate; 


Iar în curând cam după ziua-aceea 
oraculară, sfântă, decisivă, 

a apărut pe sub cireşi femeia 
nuntirilor în leneşă derivă; 


Jind cosmic şi otravă delicată 
insinuată tainic în destine, 

păşi femeia peste cer şi iată 

au curs cenuşi cireşii peste mine! 

Cântecul veacului de apoi 


Din trecut trecut se-ntrupă, 
risipitul viitor 

a trecut, deja-l astupă 
giulgiul ultimului nor 
ordinea cerească geme 

şi se spulberă-n absent, 


Jur pe iarbă că-i devreme, 
umbra vechiului prezent 
reazemă trecutul care 
amurgeşte după noi: 
vinovat de înserare 

lângă veacul de apoi 

eu aprind o lumânare. 

Cântecul pașilor pierduţi 


A doua zi după lisus 

s-a irosit în atmosferă, 

iar crucile ne-au fost răpus 
cu umbra celor care speră 
acoperiţi cu o ninsoare 


Lăsată pruncilor destin, 
erau şi-atunci în depărtare 
ivite florile de crin 

zidind în ceruri altă cruce 
etern jertfindu-ne urmaşii 
rămaşi pe calea care duce 
istovitor doar pe sub paşii 
uitaţi ai celor fără vină 
care păşesc doar pe lumină. 

Cântecul întregului 


Doi au să-nsemne-ntotdeauna unul, 
adâncul lor e unic şi rapace, 

nopţi a desprins cu zborul lui lăstunul 
ursind deasupra lor imensă pace, 
ţinut solemn cu somnolenţă calmă 


Gravat pe cer de liniştea în doi, 

e spaţiul lor, pe care-l ţin în palmă 
lângă o noapte care moare-n noi, 
urmează să visăm, să ne cuprindă 
cupola înstelată în destin 

uitând că axa lumii e o grindă 


Lângă icoana casei cu senin, 

uitând de paşi, de lunga lor păşire 
numai spre crucea clipei de apoi 
grupată-n crucea nordului drept ştire: 
unul înseamnă-ntotdeauna doi. 

Cântecul umbrei zeilor 


Erau şi ei, dar nu au prins de veste, 
le întâlnisem umbrele pe drum, 
escorte într-o singură poveste 
narată de-ntâmplări, însă acum 
abia-i zăresc şi, totuşi, îi salut 


Larg despletindu-mi rănile spre ei, 
uimit de-un cântec ce-i urmează mut 
nimb al ruinei ultimilor zei 

gândiţi suav de mintea omenească, 
ursită ce-a gândit să ispăşească. 

Cântecul cosmicei furişări 


Ieri-noapte, cred că-am început să sper, 
organizasem verbele-mprejur, 

apoi m-am furişat discret pe cer 
neîndrăznind fecioara să i-o fur, 


Mă-nspăimântau fiarele cereşti 
adulmecând pământul ca pe-o pradă, 
numai fecioara, deschizând fereşti, 
odată s-a-ntâmplat să mă şi vadă: 
luându-mi orizontul de subsuoară, 
ea sfâşia din mine într-o doară. 

Cântec cu îngeri calmi 


Când vin cobzarii şi se duc apoi 
ademeniţi de zările târzii, 

rămâne numai cântecul în noi 
mustind de îngeri calmi, dar străvezii 
eternităţi cu îngeri să ne mintă 
numai atâta timp cât e nevoie, 


Mimând cobzarii trecători, ce cântă 
aleanul efemer de bunăvoie, 

rămâi deci tu, şi eu, şi fiecare, 

cu umbrele ce în fereşti îngână 
ecoul viu al cântecului, care 

apoi se face seară; şi ne-amână 
nimicitoare cosmica lui mână. 

Cântecul rostogolirii poverii 


Iar înspre zori mă înşfăcase timpul 
orbit de pulsul sângelui în clocot, 
abia mă năruise anotimpul 
nămeţilor desperecheaţi de clopot, 


Mi-a fost şi frig, cu timpul în spinare, 
atât de frig că îmi venea să strig: 
rostogoliţi povara!, din strânsoare 
cătam să scap, dar mă făcusem frig, 
era târziu şi-o linişte pustie, 
ademenind grăbirile bizare, 

nuntea-n destinul meu drept poezie. 

Cântec cu o creangă pe cer 


Rostogolisem cerul pe cămaşă, 
apoi îl înnodasem cu migală 
mizând pe fructe, când o uriaşă 
orbire-n univers a dat năvală 
nimicitoare, lacomă, ostilă, 
acoperind în negură lumini, 


Muşcând din măr şi fremătând de milă 
eu doar ţineam o muşcătură-n mâini; 
dorind să văd deasupra, iarăşi, stele 
eternizând speranţe pământeşti 

luam în pumni doar fructele rebele 
ecou să zvârl pe bolțile cereşti, 

apoi priveam cum fructele înclină 
aceeaşi creangă cosmică pe cer, 
noapte de noapte aşteptam lumină 
uitând că sunt ursit numai să sper. 

Cântecul întâmpinării bardului 


Bard tânguit de cântecele sale 
omătul iernii mi-a bătut la uşă, 
ghicesc în el doar mituri ancestrale 
durând în piatra vremilor cătuşă 
aceloraşi cântări neprihănite 
nuntind în ceruri umbre şi lumini, 


Mut le ascult şi-aud închipuite 
ecouri şiroindu-mi iar pe mâini: 
zăcând pe lespezi în luciri aprinse 
oraşului drept odă şi destin, 

fără să vreau pe crucea stelei ninse 
iar mă arăt şi tac, şi mă închin. 

Cântecul celor şapte zile 


Gări senzuale, trenuri despletite 
aidoma cosiţelor spre zare, 
vârtejul buruienilor topite 
răpuse-n anotimpuri călătoare, 
iar lângă cer, mesteacănul aprins 
luminilor cereşti cătând pricină 


Mi-au vindecat în trupul meu învins 
întoarceri şi-nchinări, şi rădăcină 
rupându-mă întotdeauna-n şapte 
zidiri în efemer ce mă închină 
amurgului, păşindu-mă în noapte. 

Cântecul slobozirii chemărilor 


Viorile m-au căutat ninsoare, 

iar sufletul, în vreme ce ningeam, 
călătorea şi slobozea chemare 
totemică spre iernile din geam, 

o să îl chem şi-o să-l aduc îndată 
râzând numai cu trupul de ninsori: 


Mirosul iernii-i sfânt şi mă îmbată, 
urgia ei m-a prins de subsuori 
hățişul alb cu alb să mă răsfeţe 
acum şi pururi. Ca în tinereţe. 

Cântecul vrajbelor ninsorii 


Vrajbele ninsorii le-am tot dus pe cale 
istovindu-mi cerul vlăguit de mers 
orizontul lumii brumelor finale 
rezervându-l astăzi cu un ultim vers, 
e târziu în cântec, dar cobzarii încă 
linişte presoară peste ierbi de leac, 


Mi-am cătat în suflet după o adâncă 
unduire-a clipei şi am prins să tac 
hotărând să-mi aflu numai în ninsoare 
altă depărtare, mai irositoare. 

Cântec cu cai peste cer 


Au fost şi-apoi a fost să nu mai fie, 
nu i-am văzut, dar i-am trăit în goană, 
amurgul lor prelins în veşnicie 


Mi-a devenit şi suflet, şi icoană; 
un lung şirag al cailor apasă 
hotarul meu vegheat de poezie 
atunci când caii peste cer se lasă. 

Cântecul istovirii lumilor 


Simboluri sacre zac rostogolite, 
ascunse-n iarba vremilor primare, 
nici cerul cast, cu stele amorţite, 
din iarba care vindecă şi doare 
risipa sfântă nu o mai adună, 

iar pustiirea lunecă în noi 
năpastele trăite împreună, 
istovitoare-s lumile în doi; 
orgoliile vieţii ne-mpresoară, 


Nu mai avem vreo rună în destin, 
eternul efemer se desfăşoară 
asemenea unor ploi şi mă închin 
grav vindecat de tot ce-i vanitate 
urmând doar ploii să-i durez durate. 

Cântecul urmelor dansând 


I-am ascultat cântând, dar n-aveau trup, 
oglinzile-i cătau cu disperare, 

aveam atunci nevoie să astup 

ninsorile cu păsări călătoare, 


Căci le zărisem urmele dansând, 
arzând prin iarba deasă şi-ncruntată, 
treceau tot fără umbră, dar cântând 
aidoma ninsorii de-altădată, 

le-am aşternut şi sufletul sub paşi, 
inima stoarsă de-nserări pribege, 
numai să-i simt cât sunt de uriaşi, 


Numai să pot trăi aceeaşi lege, 

ei parcă-au râs şi parcă-au dat de veste 
cântând mereu înstrăinaţi de toate, 
hotarul dintre noi curgea spre creste, 
iar sufletu-mi sorbea eternitate 

fără să-i pese că a prins să fiarbă 

o ultimă poveste în cetate: 

risipa mea precum un fir de iarbă. 

Cântecul celor nouă întrupări 


Iată, vin celelalte-ntrupări: 
ochii copiilor sunt fântâni triumfale, 
nouă vieţi ne aşteaptă dincolo de zări, 


Nouă inimi vor bate întru veghe pe cale: 
este loc de speranţă, este timp spre a fi, 
din ochii copiilor râul încă se-ntrupă, 
efemeră e noaptea, fără margini e-o zi, 
lăutarii din stele câte-o rană astupă: 

e devreme, îmi zic, este loc spre departe, 
am să curg ca un râu dintr-o filă de carte. 

Cântec eșecului umbrei 


Iubesc să fiu un fluture pe lampă 
orbit şi ars în scapăr de lumină, 
ademenit de viaţă ca de-o vampă 
năvalnică, dar fără de pricină 


Numai să-nvăţ să dezvelesc iubiri, 
eternităţi de-o clipă să mă-ncapă 

mult mai adânc în omeneşti uimiri 

eşec al umbrei ce-o strivesc sub pleoapă 
şi să-mi dureze trainic amintiri. 


171 


andi drăguşanul * ion drăguşanul 





Cântecul împovărării ierbii 


Ierburile urcă peste zări albastre, 

lângă ierbi mesteceni umbrele-şi răsfiră, 
iar din cer se-nchină ierburilor astre, 
efemeră-i roua care le înşiră. 


Nu-mi mai simt cuvântul între cer şi rouă, 
inima tânjeşte după veşnicii, 

ţin în palme încă lumile-amândouă, 
aşteptând cuvântul doar cuvânt mă ştii. 

Cântecul împovărării cu viață 


Vremelnică povară e viaţa, am fost laş 
lăsându-mă în trupul acesta răstignit, 

apoi sedus de umbre pierdute prin oraş 
de-a rostogolul duse de vânt în asfințit, 

iar trecerea aceasta trăită prin destin 
m-a-ndepărtat de stele în pulberi şi fărâme 
impuse de adâncul paharului divin 

rapace numai timpul în el să mă dărâme. 


Nu mă împac şi pace cu ce mi-i dat să fiu, 

o veşnică revoltă îmi clocoteşte-n sânge, 
vânând aceiaşi îngeri ce revoltat mă ştiu, 
orbit de ocrotirea lor sacră, ce mă strânge, 
guri lacome de fiară sunt aripile lor 

rănind cu muşcătura vremelnica-mi osândă, 
eu nu sunt eu prin viaţă, ci-s fumul călător, 
ba nici atât, sunt ţinta cuiva ce stă la pândă 
lăsându-mi libertatea de-a fi cât mai supus, 
evlavios din teamă şi credincios de frică, 
văd tot mai des cum însăşi iubirea lui lisus 
se spulberă pe cruce prin cei ce o ridică, 
cum să le fiu complice şi cum să mă prefac, 
hoinar fără speranţă, cum soarta îmi indică, 
iau cântecul de mijloc şi-l zvârl spre cer. Şi tac... 

Cântecul demitizării timpului 


Prin vaduri alte vaduri cântă, 
ecoul lor îndepărtat 

trecând prin veacuri înspăimântă 
rupând din cerul înstelat 

icoana altor veşnicii 

ca s-o aştearnă în zenit 

alean al vremilor târzii: 


Oracolul a amuţit; 

la vad nisipul ce s-a scurs 
odihnă timpului i-aduce, 
iar împietririle-au decurs 
eternizând nişte caduce 
relicve încă necesare 
uitărilor din fiecare. 

Cântecul urcării în amintiri 


Zidit de întâmplare în cuvinte 
am vremii de adus drept mărturie 
mestecenii care au prins să cânte, 
frunzişul lor sălbatec să îmi fie 
icoană pentru clipe şi trăiri 
rămase încrustate clar pe cale, 


Odată o să urc în amintiri 
numai să cat cu patimă prin vale 
iureşul calm de efemeră viaţă, 
urma lăsată altor vremi povaţă. 

Cântecul ursirii din verbe 


M-au devorat femei, dar nu îmi pasă, 
iluziile lor le duc pe cale, 

hotarul se scufundă şi m-apasă 
amurgul întrupărilor din jale, 

iar când deschid fereastra şi când strig 


Par să-mi audă sufletul mai toate 
ademenite-n umbra mea de frig, 
născându-mi umbra care mă străbate 
zid dărâmat sub talpa senzuală 

a ultimei femei din viaţa mea, 
râzând de suflet, peste fila goală 
ursind din verbe doar un ciob de stea 


Pieziş să-l pun pe cerul înstelat, 


Iar el să deie lumii socoteală 
Măcar că prin femei am existat. 


176 


cântecele despovărării 





Cântecul nașterii prin cuvinte 


Iar mă cuprinde iarba-n călimară 
lăsându-mi doar cuvântul să dezbine 
elegiac o altă primăvară 

adăpostind speranţe în destine, 

n-O să mai zvârl cu lacrima în cerbi, 
amiezilor n-o să le cat pricină 


Păşind cu vântul serii peste ierbi 
atunci când orologii mă închină, 
râzând de vreme, unei călimări 
ascunsă-n cer dibaci de steaua mea, 
n-o să păşesc lumini în depărtări, 

iar tălpile de umbră şi de nea, 

călcând pe ierbi, vor vrea să îmi alinte 
istovitoare naşteri prin cuvinte. 

Cântecul stelelor care nu-s 


Iubit de iarna vrajbei sale 
oraşul s-a pierdut prin vreme 
ninsorile provinciale 


Purtându-l încă prin poeme, 
apoi se-aşează la taclale 
rupând din stelele de sus 
aceleaşi cântece de jale 
ningând cu stele care nu-s, 

iar eu, zdrobit de-nsingurare, 
crucificat peste apus, 

iubindu-l m-am făcut ninsoare. 

Cântecul ningerii iernii 


Gândind cu gânduri ancestrale 
hirotoniți în suferință 

erau văzuţi mereu pe cale 
oftând adânc din neființă, 
râvnind păcatele lumeşti, 
ghicindu-le din cer pe toate 
har între haruri îngereşti, 
etern pierdute şi uitate; 


Plângeam de mila lor, plângeam, 
apoi mă năpusteam spre viaţă 
rupând cu dinţii, dar rupeam 
atât amar, cât şi dulceaţă 

să-mi fie-n veşnicii de-ajuns 

ca să mai uit de plictiseală, 

apoi în nouri m-am ascuns 
ningând o iarnă ideală. 

Cântecul lămpii aprinse 


Fii fără grijă, lampa e aprinsă 
luceafăr cald pe cerul înstelat, 

oraşul o respiră dintr-o ninsă 

risipă de lumini, de-ndepărtat, 

iar eu mi-am pus doar vârstele la brâu, 
nu las nimic oraşului buimac, 


Purtându-mi umbra, umbra ei mă ştiu, 
adânc ascuns în umbră mă prefac; 

se stânge lampa, umbrele se duc 

ca să aprindă alta şi mai sus, 

acolo ceru-i creanga unui nuc 

lăsată umbră-n vremea-n care nu-s. 


180 


cântecele despovărării 





Cântecul urcării pe cruce 


A doua zi au fost urcat pe cruce 
licărul slab al unei amintiri 
extaziaţi de drumul care duce 
xenomania 1erbilor subțiri 

atât de des în cuiele ciudate 
nevolnic străpungând în alte mâini, 
dar erau orbi, cu minţi aplatizate 
rupeau din ceruri creanga cu lumini 
uitând că e târziu chiar şi în moarte 


Pentru orbiri în largul univers 
în care plânsul filelor de carte 
nu mai arată calea pentru mers, 
zadarnic, deci, a fost a doua zi, 
arsura universului a şters 
risipitor instinctul de a fi. 

Cântecul edecarului înspre nicăieri 


Vezi, asta-i calea sacrei împliniri, 
au spus copacii şi-au pornit buimaci, 
le culesesem umbrele subțiri 

eu, edecarul bieţilor copaci 

rămaşi cu umbra doar la rădăcini, 
iar înspre cale sărăciţi şi trişti 

ca nişte vagi mănunchiuri de lumini 
agonizate-n ultimii artişti; 


Plecau copacii şi-i vedeam pe cale, 
iar frunzele lor galbene aştern 
necontenit pe bolțile finale 
tristeţile intrării în etern, 
istovitoare aură-n cădere 

la fel de istovită de plecări, 

iar umbrele le duc înspre tăcere 
eu, edecarul înspre nicăieri. 

Cântecul condamnării la viață 


Cândva, în cer, m-au condamnat la viaţă, 
osânda s-a rostit cu-nfrigurare, 

năluci albastre mi-au tot dat povaţă 

să mă socot dator cu ascultare, 
trimisu-m-au, apoi, în trup şi-n vreme 
anume pentru-o lungă ispăşire 
născocitor de crâncene poeme 

trăite în adânc drept răstignire, 

iar eu, supus, am acceptat zidirea, 

nu mi-am luat aripile cu mine, 


Purtam în locul lor numai rostirea 
liturgică a zărilor divine, 

astfel încât uitasem să le smulg 
conturul unor cosmice lumini 
iradiind din pulsul unui fulg 
nervurile cununilor de spini. 

tot mai târziu şi tot mai nicăierea 
adulmecând, căci vine graţierea. 

Cântecul mâinilor care cântă 


Mâini care n-au astâmpăr, cu migală 
istorisind lăuntrice risipe, 

hoinar mă poartă printr-o senzuală 
abandonare-n uriaşe clipe, 

este atât de veşnică rostirea 

la marginile lumii ce ne-ntrupă 
acum Şi pururi şi prin amintirea 


Poemelor ce se vor naşte după 

odihna vie ierbilor adusă 

popas doar pentru cântecul nescris, 

este atâta spaţiu într-o spusă 

săpată-n pagini şi trăită-n vis 

că mi se face, dintr-odată, teamă 

uitând că-n cântec veşnicul mă cheamă. 

Cântec pe crucea de stele 


Nord răstignit pe crucea lui de stele 
incendiat adesea de ninsori 

cu trupul meu, cu mâinile rebele 

o să-ţi zidesc o pasăre în nori 

lângă conturul timpului ce toarce 
altare aspre-n trupuri care vin, 

iar de-o să trec prin ele, m-oi întoarce 


Prădat în nord de furii din destin; 
rămas sărac, cu verbele-n derivă 
eternității nordului îi strig 

un cântec doar şi îl trimit misivă 
tăcerilor ce rătăcesc prin frig: 

e timpul meu, nostalgica ninsoare 
s-a rupt din depărtarea impulsivă, 
iar pasărea zidirilor dispare. 

Cântecul aşteptării veştilor 


Grăbeam spre gări, tot aşteptând o veste, 
râzând sălbatec numai de drumeţi, 

iar cântecul se înălțase peste 

gorganele de mişcătoare vieţi 

omagiind doar căile zălude, 

răsfrânte încâlcit spre depărtări, 

eram convins că nimeni nu-i aude 


Risipa prelungită în plecări, 

însă acum, când vestea nu mai vine, 
peste plecări şi-ntoarceri am depus 
amarul verb, ursit să mă închine 
nisipului clepsidrelor răpus. 

Cântecul vânătorului de urme 


Vânătorul plânge un amurg în treacăt, 
iar pe ceruri urcă lacrimă şi lut 

ca să-i pun deoparte spaimele sub lacăt 
totdeauna lângă sufletu-mi ştiut, 
ostenit îi caut urmele pe zare 

răstignit pe rana altor vietăți 


Trec atâtea urme-n urma-mi trecătoare 
rupte din edecul doldora de vieţi, 

am de dus povara urmelor departe, 

iar în mine ţipă cruntul vânător 

asuprit de spaima lunecării-n moarte 
năruind nisipul nopţii sub zăvor 


Râd şi nu-mi mai pasă şi mă scald în sânge, 
undeva se-ntrupă alte dimineţi 

să astupe urma celui care plânge, 

undeva drept cântec încă mă înveţi. 

Cântecul stelei polare 


Ghicind-o-n depărtări polare 
eu steaua o invit în casă, 

o s-o aşez drept lumânare 
redând-o cărţii ce-mi apasă 
ghilotinând cu cerbicie 
eternul suflet ostenit 


Sau, reclădind-o-n poezie, 

am să învăţ că-i de trăit 

ursita ei de veghe rece 
chemând ninsorile la sfat, 

iar dacă-o vrea, când o să plece, 
uimirilor sacrificat 

chemarea ei mă va petrece. 

Cântec la marginea veşniciei 


Lângă fântâni doar nucii se ascund, 
oglinda apei freamătă adâncă 
ghicind ceva în largul meu străfund 
hotărnicit lumină într-o stâncă, 

iar eu mă ştiu în stâncă prizonier 
nehotărât să sufle-n lumânare 


Sau în hăţişul stelelor din cer 

atunci când muşc flămând din fiecare 
visând să trec fântână într-o stea 
incendiind apusul în cădere: 
urmează noaptea, mă-nfăşor în ea 

ca să mă fac fântână şi tăcere. 

Cântecul întoarcerii în clipă 


Dintotdeauna locuit de cai, 
incendiat de tropotiri în noapte, 
m-ai tot jertfit amurgului şi m-ai 
incinerat cu frunzele în şoapte, 
târziu de tot şi vieţii m-ai ursit 
rănindu-mă cu nostalgii secrete, 
iar când îmi sorb târziul ostenit 
eu mă dărâm în cai, să mă regrete 


Sângele lor cu coama despletită 
apocaliptic în amurguri clare 
vânându-mi clipa pururi prăbuşită 
ultimativ în viaţa viitoare. 

Cântecul umbrei nisipului 


Până s-aud şi umbrele cum trec 

uimite că încerc să mi le-apropii, 
imaginar trudisem la edec 

un râu nervos clădindu-l doar din stropii 


Sudorii unui munte încruntat 

în calea mea durat dintotdeauna, 
nisipul lui sub tălpi l-am ferecat 
gândind că vremii i-am păşit minciuna 
eternizând hulpav prin muşcătură 

o clipă doar, din care m-am hrănit 
râzând de treceri — umbre prin natură 
zidite de copaci în asfinţit, 

apoi când umbra scăpătă-n amurg 
nisipul umbrei m-a făcut să curg. 

Cântecul hotarelor ninsorii 


Erau femei prin târg odinioară, 

dansam pe urma lor cu frenezie, 

ghiceam din când în când că timpul zboară 
agonizând pribeag în veşnicie: 

risipitor ca timpul prin fereastră 


Schimbam amiaza zilelor pe cai 
cutremurat de liniştea albastră 

hatâr să-ţi fac, deşi vedeam că m-ai 
amanetat cu vârsta mea nătângă 
crăieselor zăpezii, să le fiu 

hotar pentru ninsori: şi-a prins să ningă 
tocmai atunci şi s-a făcut pustiu, 

etern pustiu menit să mă-nspăimânte 
rănind femei şi începând să cânte... 

Cântec în destrămare 


Corăbii lungi s-au destrămat pe mare, 
o să le pun pe cerul meu la noapte 
rupând o stea cu gest de închinare, 
iar ierbile cu clocotite şoapte 

nu or să-mi ierte gestul meu păgân 
afurisindu-mi cu migală paşii 


Sau or să-mi ceară-n cor să mai amân 

ca să încapă-n ceruri numai laşii 
îndoctrinaţi şi pustiiţi de ei, 

nicicând străpunşi de ierbi precum de săbii, 
toţi osteniți şi-aproape funigei; 

erau, cândva, pe mări, printre corăbii, 

iluzii şi speranţe, şi idei. 

Cântecul răstignirii pe cale 


Vai mie, mi-am pierdut cărările în pustiu 
irosindu-mă în râuri de ierbi şi de stele 
orbit de lumină şi de mult prea târziu, 
răpus în revolte de gânduri rebele, 

erau zei care-au plâns, erau căi care-au dus 
luminos doar spre aspra lor veşnicie, 


Simt că sufletul mi-i de lumină răpus, 
cuiele-l ard şi-a-ncetat să mai fie 

ultima rouă slobozită spre zări, 

tocmai spre zările zării finale, 

am de tras după suflet irosite cărări 
ruginitele lanţuri, care-n scrâşnet de zale 
uneori mă mai dor răstignite pe cale. 

Cântecul hoinăririi prin stele 


Ghici cu cine, ghici cu ce, 
hoinărind prin stele triste, 
ele-au prins să lunece 
oarbe doar ca să existe 
ram şi floare, râu şi mare, 
grai şoptit în nopţi pribege 
hotărând ca fiecare 
efemerul să îl lege 


Strâns de cerul ca o apă, 
eu urmând apoi să-i scriu 
nişte versuri sub o pleoapă 
care-acoperă ce-i viu: 
inima — un fel de ciută 
urmărită prin pustiu 

cu săgeata zilei mută. 

Cântecul de apoi 


Cămaşa umbrei îmi striveşte-n taină 
orgoliul meu de muritor supus, 

nu mai e loc de suflet pe sub haină 

sau de vreun trup, pe care să-l fi dus 
târziului ofrandă şi blestemul 

amiezilor din mine triumfale, 

nu mai e timp ca să-mi cioplesc poemul 
tot în cireşii văilor natale, 

iar mai apoi, când pâcle au să vină, 
n-am să mai zvârl cu pietre în zenit 


Strivind în stele ultima lumină, 

ecoul vag în care-am asfinţit 

vânând ninsori, muşcând din vinul tare 
eternele lui zvâcnete cereşti: 

rănit de gestul simplu de-nchinare, 

iar o să caut umbra-n care eşti 

nimic divin, ci doar ameninţare. 

Cântecul fragilității clipei 


Mâini ostenite şiroiesc cuvinte, 

iar paginile-n scapăr prin ninsori 
rostogolesc doar steaua ce mă minte 
cântând dezlănţuit sub căpriori, 

e timpul ei, aleanul ei împarte 
arsurile cu alb în depărtări 


Scurgându-mi mâna dreaptă într-o carte, 
frângându-mi mâna stângă pe viori, 

iar sufletul şi-a pus cămaşa clipei 

ca să-şi găsească trup încăpător: 

hai să măsori fragilitatea pripei 
incendiind prin mine-ntâmplător! 

Cântec pe hotarul cântecului 


Hotarul meu e cântecul nescris, 
orb ancestral cu degetul îl caut 
rând şi silabă, literă şi vis 
agonizând ca şoapta unui flaut: 
ţin degetul pe rană şi ascult 
iluminat de-a pururi de orbire, 

un cântec, totuşi, zămislit demult, 


Se va topi prin mine în neştire, 

iar eu, mai orb cu fiece cuvânt 

lăsat să curgă-n pagina domoală 

am să rămân dator cu ce nu cânt: 
gromovnicul ce nu se-aşterne-n coală 
hotarul meu să-l facă pe hotar; 

iar cântecul mă pierde-n calendar. 

Cântec la trecerea poeţilor 


Flămânzi de veşnicii când trec poeţii, 
la marginile lumii, în fântână, 

o zare precum roua dimineţii 

rămâne după ei şi-i tot îngână 
imaginar cu un contur de cruce 

nins peste noi de-aceleaşi veşnicii 


Să ne cuprindă dorul, când se duce 
iluzia trăirii pe pustii, 

nu e târziu şi nu e pământeşte, 

eu încă am un cântec mângâiere 

să-l pun pe suflet şi să-i spun: Trăieşte, 
chiar dacă rostul frunzei în tăcere 

ursit a fost din ceea ce-o urseşte! 

Cântecul pribegiilor sumare 


Ospăţul cosmic s-a sfârşit în zori, 
au mai rămas paharele cu vin, 
nervuri stelare vindecă licori 
adăpostite-n cupa ce-o închin, 


Mi-i cerul gol, doar găurit de cuie, 
ard nefiresc în mâinile străpunse 

răni ancestrale, parcă o statuie 

iar m-a păşit cu osiile unse 

astfel încât sunt doar un câmp cu maci 


Surpat pieziş între-nceput şi noapte, 
în dimineţi ai poposit să taci 
rostogolită-ntr-un vârtej de şoapte, 
ba, mai târziu, când greierii-şi ascut 
uneltele de pribegii sumare 


Blândeţea ierbii care te-a durut 

o să-ţi aştearnă drum spre depărtare 
trecând discret spre nopţi şi mai aprinse 
ecoul sfânt al sfintei dimineţi, 

zăvorul nopţii stelele prelinse 

abia le-a slobozit în alte vieţi 

trezind speranţe prin treziri învinse. 

Cântecul umbrei de purtat 


Până aici, la ultima răscruce, 

a fost un drum şi-o umbră de purtat, 
urmează altul, care iarăşi duce 
lângă fântâni pierdute-n scăpătat 


Să-ui umpli alt pahar şi să-l închini 
ostenitoarei clipe, ce te strânge 

ca un veşmânt pe care-l ţes lumini, 
orgolios adăpostind în sânge 
lăstarii-ncununărilor cu spini. 

Cântecul poverii de lumini 


Deasupra lumii doar lumina cântă, 
odinioară am visat să-i fur 
rostogolirea care mă-nspăimântă 
unind în umbră spaţiul dimprejur, 


Să-mi fac, visam, o casă din lumină 
ostracizată-n trupul meu încet, 

fără să-aud cum munţii se închină 
rotirii ei în ritual discret: 

orgoliul meu de pasăre în cuşcă 

nu-şi mai găseşte-n ceruri rădăcini, 
iar crengilor, când de sub talpă muşcă, 
eu le slobod povara de lumini. 

Cântec despre trupul cărţii 


Cartea este trupul unui alt drumeţ, 

ea a strâns lumina la chimir şi-o duce 
zărilor ofrandă, vamă fără preţ, 
asfinţitul lacom gata-i s-o apuce: 
rândurile scrise au străpuns adânc, 


Sunt ca nişte cuie pentru răstignire, 
trec în goană caii, saltă la oblânc 
ruginite arme — o închipuire 

albă ca o pâclă despre timpul crud 
tropotind pe boltă-n apele stelare, 
orele în curgeri undeva se-aud, 

nu contează unde cartea-i lumânare. 

Cântec sub pânda amurgului 


Geam ostenit, cu cercevele sure, 
roşul amurg încă mai stă la pândă 
ademenind sub crâncena-i secure 
ţinutul ce ne naşte-ntru osândă, 
iar de-i simţim tăişul fulgerat 

el despleteşte ispăşiri pe zare 
legându-ne de sacru-i scăpătat 
agonizând încet în fiecare, 


Secunda lui drept clopot se aude 
ursind vremelnicii fără pripas, 

la marginile lumii stele ude 

ud lăcrimează peste ce-a rămas, 
glorificând speranţe şi iluzii 
intersectate-n vieţuiri pieziş 

un clopot scapă în amurg confuzii 
căzând pe gâtul ierbilor tăiş. 

Cântecul cămăşii de trecere 


Pasărea desface lumile şi ţipă, 

e atâta cale de păşit şi-mi pare 

trecerea un zvâcnet amplu de aripă 
răstignit de vremuri într-o lumânare, 

iar de-mi pun cămaşa de drumeţ mă strânge 
cumpăna fântânii scursă drept pecete 
amplă şi străină ca s-o port în sânge 


Şiroind cu treceri peste lumi încete, 
tot mai am nevoie de-un pahar cu apă 
ispitind cu flăcări setea — ascunziş 
răzvrătit în mine, deşi-i pus să-ncapă 
bietul suflet peste ultimul tăiş 

ultimă ofrandă, dată pe furiş. 

Cântecul vânării strămoşilor 


Vânând pe cer, doar lebăda rămâne, 
imensu-i zbor, spre norduri aplecat, 
câştigă timp, iar porțile păgâne, 
trăgând zăvorul greu, le-a sigilat: 
odinioară au venit părinţii 

râvnind s-ajungă zei şi au trecut 


Şi au zvârlit pe cerul larg arginţii 
urmând să facă drumul cunoscut: 
tocmai atunci eu aruncam săgeata; 
arcaşul fiind urmaş nepriceput 
curmă în cer strămoşilor lui viaţa. 

Cântecul plutirii pe cer 


Atâtea învieri şi-atâtea file 

dau cântecului alte întrupări 

râzând când pun harapnicul pe zile, 
iar vârstele îmi chiuie în scări, 

apoi dau pinteni vremii ca să scapăr 
nestăvilit şi îmbătat de vânt 


Tot în tăceri, cu care încă-mi apăr 
aleanurile-n curgeri pe pământ, 

ba, mai târziu, când mă întrup tăcere, 
aduc la râuri vremile să bea 

râzând de cea din urmă înviere 
căzută-ntâmplător în fila mea: 

e prea destul, zic vremile şi pleacă 
abia plutind pe ceruri şi pe apă. 

Cântecul ţipătului știut 


Dansul târziu al urmelor pe deal 
acoperă în ceruri largi fisura 
naturii pregătită de final, 

iar tu desfaci luminile cu gura 
egalizând şi umbre şi lumini 
lângă altarul apei curgătoare, 


Tu ai cruzimea vieților în mâini 
ademenite-n răstigniri de soare, 

nu pot să-ţi cer din răni şi din dureri 
alte iertări de victimă târzie, 
stigmatul meu pe cosmice tăceri 

e țipătul ştiut drept poezie. 

Cântecul vremii cu cai 


Goniţi din frunze şi din stele 
ei căutau popas târziu; 
odihnei vremii pe podele 
rupeau din cerul încă viu 
giulgiul cernit ca o ninsoare, 
eşec al apei în plutire, 
trecându-mi clipa următoare 
atât de des în amintire: 


Toţi caii vremilor s-au rupt 
ameţitor porniţi în goană 
prin sufletu-mi de dedesupt 
acel popas sub o icoană 
lăsată trupului soroc, 

atunci când timpul mă ursise 
grăbirilor fără noroc, 

arzând cu caii mei în vise. 

Cântecul întrupării omătului 


Graurii mi-apasă sufletul de-o vreme, 

am să zvârl cu piatra şi o să-i înjur 
blestemând fereastra când de grauri geme 
răstignindu-mi cerul într-un strâmt contur, 
iarna să-i înşface stelele cu colții, 

efemer omătul cosmic să-i alunge, 

lacăte să pună pe capacul bolții 

aspra fulguire care m-o străpunge, 


Tot atunci luceferi în cireşi să-nvie 
erodând cu seve nopţile din cer, 

iar deasupra lumii calma poezie 
şiroind în pagini sfântul ei mister 
alte lumi să-ntrupe şi să le aştearnă 
ninse de petale într-un efemer 
urgisit şi-acela, în final, de iarnă! 

Cântecul risipelor de spaime 


Din inimă l-au rupt şi l-au zvârlit, 
uitându-l cu harapnicul în mână 
mai sus de cerul lumii ostenit, 

iar lumea ca-ntr-o transă îi îngână 
teroarea de stăpân şi ucigaş, 
risipa de impusă umilire, 

un gol rotund şi-a tot scobit făgaş 


Totemic în absenta lui iubire: 

e mult prea mult şi nu mai pot să-ndur, 
o să vi-l cer pe Dumnezeu cum este, 
doar îi păstrez în inimă contur 

odată şi odată să-mi dea veste 
risipelor de spaime şi eres 

eu să le pun cu-ncrâncenare capăt, 
să-nvăţ să îl trăiesc atât de des 

ca să mă isc lumină şi prin scapăt 
urmându-i calea care m-a ales. 

Cântecul apelor curgătoare 


Cântă codrul, cântă, cântă 
elegii şi cai în tropot 
zdrobind iarba, care-şi zvântă 
azi sub geana unui clopot 
roua limpede şi clară, 


Trec mai repede prin lume, 
odihnind în fapt de seară 
doar sub mările în spume: 
iată, deci, care-i povestea 
râului ce curge-n vale 
unda aducându-mi vestea 
țintei curgerilor sale. 

Cântecul arborelui cosmic 


Freamătă copaci de rouă 
lângă zări ciudat prelinse 
osteniţi în cele nouă 
ramuri spre pământ întinse, 
iar deasupra rădăcina 

nu îşi află locul încă, 


Tot zburătăcind lumina 

o transformă într-o stâncă, 
dar cu pasul n-o ajung, 
iar cu mâna scriu şi scriu 
rugi cu care să mă-ndung 
unci frunze, să mă ştiu, 
țipăt frunzei să îi fiu. 

Cântecul risipelor pământeşti 


Oracolul mi-a fost şoptit în zori: 
ai să te afli, caută mai bine, 
ninsorile nu sunt ce par, ninsori, 
amiezile nu împlinesc destine! 


Tăcu apoi oracolul, iar eu, 

orbit de spusa lui neînţeleasă, 
doar căutam, când cerul lui ateu 
izbi în suflet cu o mânioasă 
risipă de risipe pământeşti, 

un fel de munte care mă apasă: 
ţi-i minte, tu îţi aminteşti? 

Cântecul căderii în ispită 


Aveam o stea de dus eu, călătorul 
neobosit prin sacre calendare, 

dar cerul încruntat a tras zăvorul 
rudimentar al dogmelor primare, 
escamotându-mi scapărul sub beznă 
elegiacă, şi-am rămas plângând 
atunci când şarpe îmi urca pe gleznă 


Teroarea ereziilor şi când 

omul în negru s-a crezut divin 
durându-şi cultul lui de muritor 
orgolios şi crud, lui să-i închin 
ruina stelei mele, rătăcită 

atât de amplu încă în destin 
numai să-i dau căderea în ispită. 

Cântecul revoltei robilor 


Deja presimt tăcerile cum vin 

incendiind cu armonii depline 

neantul vieţii, căreia mă-nchin 
ursit doar umilirilor străine 


Trecute dintr-un trup în celălalt, 
orbind şi generaţii nenăscute, 

dar eu refuz utopicul înalt, 

o să-l arunc cu bolțile ştiute: 

rob nu mai vreau pe cale să mă ştiu, 
am alte răni în coasta mea durute, 
nu am putere robul lor să fiu! 

Cântecul rostogolirii zarului 


Mi-am rostogolit amintirile pe masă 
imaginându-mi că am avut de trăit şi-am trăit: 
hotărăşte-mă tu, cântăreşte-mă, iarnă nervoasă!, 
am strigat spre ninsori, de ninsori răzvrătit, 

iar ninsorile-n dans nebunatic au râs 


Ţintuindu-mă-n cuiele îngheţului clare, 
îmi pipălam sufletul ca să aflu de îs 
nălucire zvârlită înspre zări de ninsoare: 
ţine-mă strâns!, am strigat mai apoi 
ameţit de risipa frumuseţii totale 
regăsind amintiri, bucurii şi nevoi 


Tot pe masa aceea, masa filelor goale 
adunate în timp de risipă şi viaţă 

nescrisele cântece condamnându-le iar, 

dar ninsoarea de-afară şi cu albul mă-nvaţă 
rostogol aruncându-mă doar ca cifră pe zar: 
undeva, din uitare, steaua mea mă îngheaţă. 

Cântec idolatru 


Atunci când vei găsi un chip cioplit, 
nu te-nchina, dar trebuie să-ţi pese, 
iar de visezi întoarcerea în mit, 

să-i retrăieşti trăirile-nţelese, 
iubirile-i pierdute fără sens 

acolo, în matricea lui primară, 


Unde, odată, s-a trăit mai dens 

risipa care astăzi ne-nfăşoară, 

sau să te-nchini, când simţi că-aşa e bine, 
urmând să afli cale către tine! 

Cântecul sfințeniei cuvintelor 


Cuvintele zidesc vremelnicie, 

o pasăre le scapă peste lume 

ninsoare şi furtună, şi făclie 

suind pe cer din mările în spume, 

tăind pe cer doar desluşiri amare 

anume ca să-ncapă în cuvinte, 

nici nu mai ştiu cu viaţa mea din care 
trup mi-am ales şi cum l-am pus să cânte, 
iar mai apoi, printre păşiri stângace, 
n-am mai avut nici vreme să mă ştiu, 


Eram doar umbra umbrelor dincoace 
mărşăluind pe urme în pustiu, 

iar pasărea îmi presura lumină 

la marginile nopţii de popas, 


Unde-am să-ajung cu vremea ce mă-nchină 
rătăcitor şi cât am mai rămas 

să duc povara moştenirii sfinte, 

urcând spre ceruri munţii de cuvinte. 

Cântecul ultimului cântec 


Lăsaţi mestecenii să-mi poposească-n cale, 
am să le spun un cântec de-altădată, 

un imn al întâlnirilor finale 

rămas captiv în iarba-nrourată, 

am să le dau, cu împrumut şi vamă, 


Un suflet fulgerat prin vremuire, 
revoltele-mi târzii, de bună seamă, 
să li le las cu dreaptă moştenire: 

un ultim cântec, spus să mă deşire... 

Cântecul încireşării cu stele 


Copilăria fremătă speranţă 

acolo, lângă alt cireş amar, 

lăsat să ţină stelele-n balanţă 
incendiindu-mi sufletul fugar; 
nu-mi amintesc ce rădăcini mă lasă 


Vânat de troscot zării să mă-nchin, 
am alt cireş ce-mi iscodeşte-n casă 
lipindu-mi frunze veştede-n destin: 
e prea târziu şi nu mai sunt cireşe, 
am şi uitat de unde încă vin, 
nopţile-au prins în stele să mă-nfeşe. 

Cântecul stelei mele căzătoare 


Vânturând cenuşa zilelor să treacă-n 
iarba ce renunţă la pricini şi stele, 
ostenit îmi caut umbra-ntr-un mesteacăn 
rânduit pe zare de-nchinări rebele; 

e adâncă pace-n albul irosit 

lângă umbra care încă mă-nconjoară, 


Vin mereu cocorii şi în asfinţit 

albii mei mesteceni s-au oprit şi cântă: 
ramură m-aş face şi m-aş desfrunzi 
vinovat de iarna care mă urmează 

am să-i dau arginţii liniştii din zi 
ridicând mesteceni cerului drept pază 
oropsind doar steaua-n leneşă cădere, 
irosind-o-n spaţii, dacă mă tot cere. 

Cântecul drumului fără sfârşit 


Iar voi păşi în soarele aprins, 
rămâne umbra drum fără sfârşit 
ivit ca un pribeag în necuprins 
nepăsător şi-atât de ostenit 
adăpostind doar ierbile pe deal, 


Vânând doar păsări care îi frământă 
aceleaşi vise frânte de final, 
speranţele în el nu mai împlântă 

iluzii de pribeag pierdut pe drum 

la nu ştiu ce răscruci desferecate 

căci îl cuprinde jariştea de fum 
impusă vamă de eternitate; 

unde te duci?, întreb fără răspuns, 
călcând pe umbră, umbra l-a străpuns. 

Cântecul ultimului nescris 


Amiezile cu păsări răstignite, 
lângă icoana zborului albastră 
eternizând în depărtări pripite 
xilogravura cerului măiastră, 
abia se mai zăreau şi era bine 
numai în calma lor vremelnicie 
durată uneori şi pentru mine 
risipă de nisipuri prin pustie: 
un orologiu pietrelor răpit 


Odinioară cu tăceri ciudate 

venea păşind amiaza ostenit, 

iar alte-ncremeniri aproape toate 
dansau păgân în zborul senzual, 
impus de lunecările prin viaţă, 
umbrind cărări în iarba de pe deal, 


Vâslind spre cerul înfăşat în ceaţă: 
iubeam, atunci, atât de mult să fiu 
numai amiază limpede şi clară, 
tot mai departe se făcea târziu 
istovitor, dar ultimă povară 
lumesc uitată parcă într-un vis 

a fost un cântec, ultimul nescris. 

Cântecul revoltei umbrei zilei 


Dintr-o lume ostenită de plecări şi de iviri 

umbra zilei strânge pumnul încleştat şi se revoltă, 
mâna mea o moşteneşte printre alte amintiri 
irosite doar de stele care lunecă pe boltă 

tot prin alte zodiace şi prin căile tăcute 

risipite prin urmaşii care nu mai ştiu nimic, 
umbra lor se tot destramă ruptă de necunoscute 


Vieţuiri la fel de calme ca seminţele în spic, 

iar povara de lumină, moştenită prin colinde, 

numai preoţii o-ndeasă sub vicleanul lor altar, 

ţipă-n noi vâscoasa beznă care-ncet, încet cuprinde 
inima, Jertfind-o-n pripă umilirii în zadar: 

lasă-mi sufletul în pace şi-o să mi-l aştern sub grindă; 
aşteptând ninsori primare, doar lumina îl colindă! 

Cântec de îmblânzit cerbii 


Am existat şi m-au durut durute 
mărturisite stelelor de ierbi, 

erau atâtea lucruri începute, 

dar mă vânau din ceruri nişte cerbi, 
ei slobozeau din coarne anotimpuri, 
iar gheaţa vremii şubredă, subțire 
avea să-alerge caii mei pe câmpuri 


Vânt despletit în crâncenă neştire, 
iar mai apoi am poposit în casă 
ținând s-aprind în taină lumânări, 
erau atâtea de trăit, dar lasă, 
gromovnicul arată depărtări, 

aşa că mă topesc. ŞI nu-mi mai pasă. 

Eşuarea în anotimp 


Erau simboluri sacre de trăit 
din ceruri când a nins numai cu rune, 
iar timpul în cuprins şi-a desluşit 


Conturul ancestral de-nţelepciune 
imaginând astrale legături, 
osândă şi sălbatecă jertfire, 
râzând cu firea cosmicei naturi 
nestăvilit de tot ce e ursire: 

erau simboluri sacre şi-ntre timp 
au eşuat în noi ca anotimp. 

La temelia cântecelor 


Aseară-am auzit ca o mătasă 

nişte păşiri şi, de-am rotit din cheie, 
doar muzele au năvălit în casă, 

iar nu, cum aşteptasem, o femeie, 


Desigur că m-am apucat de scris 
rupând în verbe harnice condeie, 
apoi, cum cred, m-am prăbuşit în vis 
ghicind contururi albe de femeie 
uşor păşind spre cântul început 

şi prefăcându-mi rimele-n scânteie, 
aveam de scris şi-aveam şi mai acut 
nevoie de o singură femeie 

uitând că ea există-n toate cele 

la temelia cântecelor mele. 

Chemarea fântânilor 


Fântânile cu veghea lor astrală 

la marginile lumii întrupate 
oracular, dar şi cu îndoială 

rup jumătate din eternitate, 

iar mai apoi ca un cobzar pribeag 
neostenit de sfânta-i rătăcire 


Hotarul nopţii îl depun pe prag 
ademenind adânc cu nemurire: 
numele lor ascunde un poem; 

unde e clipa-n care să le chem? 

Plecarea barzilor 


Barzii nu vin, ci-ntotdeauna pleacă, 
un gol imens din cântec se desprinde 
zdrobind în lumea iarăşi mai săracă 
uitările ce-au prins să mă colinde 


Prădându-mi cu o limpede cruzime 
amiezile de cântec şi popas, 
risipele de suflet prin mulţime, 
atâtea câte încă mi-au rămas 

să-mi fie la răscruce rugăciune 
crescută dintr-un cântec de cobzar 
atunci când numai lumea va apune 
nisipul ei să mă-nfăşoare iar. 


230 


cântecele despovărării 





Totem mi-i timpul 


Timp ar mai fi să pot să-l urc pe cruce 
eu, răstignitul clipelor în fugă, 
idealistul care se va duce 

uitărilor să le aştearnă rugă: 


Totem mi-i timpul şi-l aud păşind, 
eternizând prin sângele în clocot 
incendiat de sufletu-mi plăpând, 

şi mă închină timpului un clopot 
atunci când caii umbra mea o fură 
numai să ducă zorilor în tropot 

un ultim cântec, cântecul arsură. 

Crucificarea cântecului 


N-am căutat în inimă, păşeam 
extaziat pe căi înţelenite, 

păşeam pe umbra umbrei şi eram 

o umbră stoarsă umbrelor cernite, 
ţineam de umbra umbrelor prea mult 
iubind zvâcnit lumina în derivă 

la căpătâiul umbrei să ascult 

o roată care macină-mpotrivă 

rând după rând şi geană după geană 


mutând seminţe sacre în eter, 
eram târziu şi mi-am făcut icoană 
iluminarea, îndrăznind să sper 


Că o să-ncap aşa cum sunt în carte, 
aşa cum însumi încă nu mă ştiu: 
risipitor şi ştiutor de moarte, 
ispăşitor de moarte în pustiu, 
neîndrăznind ca ochii să-i ridic 
acuzator spre alte rădăcini 


şi să crucific cântecul ce-l zic 
istovitoarei umbre din lumini, 

Dar mai e timp, căci timpul mă întrupă 
atât de generos în cei ce vin 

rotindu-mi vinul sângelui în cupă, 
imaginându-i sângelui destin 

un cântec vechi, dar care-mi tot frământă 
singurătatea: auziţi cum cântă? 

Agafiţei Constantin — Cântecul mistuitoarei arderi..........mamanennneee 60 
Agoutin Carmen — Cântecul prăbuşirii verbului ........mcmene anna 6l 
Ailincăi Cătălin — Cântec cu păsări călătoare... nenea 62 
Alexe Aurel — Cântecul îngemănării Copacului..........me nenea 63 
Alexandru Rodica — Cântecul risipelor dintâi... 64 
Amurăriţei Nicu — Cântecul zborului crucii în mişcare.............eeee, 65 
Apopei Geta — Cântecul pietrei de sub tălpi... nenea 66 
Atănăsoaie Bogdan — Cântecul crucificării lumii... nenea 67 
Avram Clara Demetra — Cântecul înfăşurării în cântec... 68 
Avram Dinuţa — Cântecul poverii umbrei... nenea eee 69 
Avram Florin — Cântecul adâncii ÎMpPătiMIrii....nnenene nenea 70 
Avram Sorin Marius — Cântecul irosirii aproapelui... TI 
Avram Tiberiu — Cântecul menestrelilor timpului... 72 
Bălan loan — Cântecul indiferenţilor......... nenea eee 73 
Băişanu Ştefan Alexandru — Cântecul bardului clipei ............uee. 74 
Băiţan Ion — Cântecul înserării oraşului... eee 75 
Barbă Nicolae — Cântecul vremelniciei țipătului mean neneneee 76 
Bejinariu Mihai — Cântecul închinării sufletului ..........mneeneeeeeeeeee II 
Beldiman Mihaela — Cântecul cântăreţului cântând ...........eeeeeeeee 78 
Bercea Radu — Cântecul amurgului cocorilor .........mcee nenea 79 
Biidartiu Mihnea Cântec DOeni „necesa been ea aaa 80 
Bocancea Adrian — Cântecul desprinderii poeziei... nenea Il 
Bodnar loan — Cântecul risipei întru mine... eee 82 
Boicu Cornel — Cântecul drumului ce mă duce... nene 83 
Borş Vincent Lică — Cântecul şansei ancestrale...........ee nenea 84 
Brăteanu Călin — Cântecul edecarului de umbre............e eee 85 
Burduja Mihai — Cântec târgului melancolic...........meeeeneneneeeeneeeeee 86 
Burgheaua Dănuţ — Cântecul stropului de libertate ................uee. 87 
Calinciuc Alin — Cântecul jariştii de foc... ee neneaaea 88 
Cantea Maria — Cântec fără, UIDră sieoa ceea cea tea aaa 89 
Cantea Marcel — Cântecul memoriei marmurei ......mcne nenea anna 90 

Cărăbuş Gabriel — Cântecul pierzaniei celui fără trup... Si 
Catargiu Doina — Cântecul urmelor tăcerii... nenea nene nene nenea 92 
Chaşoschi Irina Laura — Cântecul aleanului cu vise... 93 
Clement Dorin Liviu — Cântecul trufiei demnității ceeace 94 
Codorean Violeta — Cântecul degradării cutumelor...........eeneneneee 95 
Cojocaru Mihaela Cătălina — Cântec de lume cu cal..........ene nenea 96 
Cosovan Tiberiu — Cântec în decor provincial... nenea 97 
Costiniuc Romică — Cântec pe calea înrobirii........mee nenea 98 
Cramariuc Florin — Cântecul dimineţii poemului ........ce nenea 99 
Crăciun Dana Elena — Cântecul copacului înflorit... 100 
Creţeanu Mihai — Cântecul mestecenilor..........mcne nenea 101 
Croitor David — Cântecul înrădăcinării pe cer... nenea 102 
Csibi Lucian Francisc — Cântecul goanei fără rost... 103 
Cuşnir Elena-Maria — Cântecul fructului interzis......... nenea 104 
David Cristina — Cântecul rănirii Cu lumini... eee 105 
David Elena Manuela — Cântecul ninsorilor din cer... 106 
David Gheorghe — Cântecul frunzelor pe hotarul apei ................. 107 
Mircea Diaconu — Cântecul revoltei umbrei... nenea 108 
Doboş Cristian — Cântecul vremilor vremuitoare ...........uennnnenee 109 
Dobromir Nicolae — Cântecul închinării cuvântului... nene 110 
Donţu Ovidiu — Cântec de alean târziu... nene eee Il 
Dominte Eugen — Cântecul ghicirii ecoului .......me eee 112 
Dominte Luminiţa — Cântecul burgului vechi... eee 113 
Dominte Nistor — Cântecul templului de Mir... eee 114 
Dominte Rodica — Cântecul speranţei în fericire ........ mean 115 
Drăguşanul Viorica — Cântecul logodnei veşnice .........eeeenenennenee 116 
Dranca Rodica — Cântecul stâncii rănite... nene eee 117 
Făgădar Nicolae — Cântecul lunii amare... nenea aaa 118 
Filipiuc Archip — Cântecul învierii cobzarului .........eea ceeace 119 
Finiş Olga — Cântecul dezghiocării amurgului ..........e eee 120 
Finiş Zaharia — Cântecul jertfirii în trup... ee eneneaaeneaeee 121 
Flutur Gheorghe — Cântecul umbrei cu Spini... aan 122 

cântecele despovărării 


Fodor Mihaela Tatiana — Cântecul păşirii hotarelor............eeneeeee 123 
Galan Vasile — Cântec pe eşafodul cuvintelor nescrise................. 124 
Gavrilaş Dana — Cântecul desferecării cireşului .........menenene nenea 125 
Georgescu Carmel — Cântec în văzul învierii... ae 126 
Gheorghe Marin Constantin — Cântecul zicerilor efemeridei.......127 
Giurcă Maria — Cântecul de dincolo de vămi.........meen nenea 128 
Giurcă Raluca — Cântecul îndungării........meene nenea eee aan 129 
Giză Brânduşa Maria — Cântec în satul naşterii... nenea 130 
Giîză Mihai — Cântecul numărării clipei... nenea 131 
Groza Nicolae — Cântecul pribegilor pe drum... nenea 132 
Havriliuc Alexandru — Cântec la ospăţul iluziei... eee 133 
Havriliuc Emil — Cântecul imaculatei ursiri nenea eee 134 
Havriliuc Gabriela — Cântec spulberării cuvintelor..............eeeeee 135 
Hognogi Ramona — Cântecul cununii de Spini... nenea 136 
Horbovanu Constantin — Cântec la porţile oraşului... 137 
Horodincă Marcel — Cântecul hotarului pângăririlor..............ee. 138 
Horodnic Pamfil — Cântecul întoarcerii în părinți... nenea 139 
Horvat Petre — Cântecul ademenirii umbrei... eee 140 
Hrehor Constantin — Cântec de piatră la pândă... 141 
Huluţă Traian — Cântecul ţintuirii huminii...nn eee eee 142 
Iftode Andreea — Cântecul ecoului lespezilor...........mee nenea 143 
Iftode Gheorghe — Cântecul clipei în schimbare ..............eeeeeeeeeee 144 
Iftode Ionică — Cântecul risipei de destine... nenea 145 
Iftode Vasile — Cântecul singurătăţii cireşului .......mcmeene nenea 146 
Ignat Alina — Cântecul de dincolo de nume..............ceeeceneeeeeeeeeeeee 147 
Ignat Ana Cozmina — Cântecul cântecului de a doua zi................ 148 
Ignat Camelia — Cântecul popasului în poeme... nenea 149 
Ignat Mihai Octavian — Cântecul poverii zilelor.............eeeeeeeeeee 150 
Ile Vasile — Cântecul luminilor pripite... eee 151 
Irimia Constantin — Cântec tOtemic iunea nenea ea enenaaaea 152 
Istrati Roman: Cântecul primelor ninsori... eee 153 
Jipa Alexandru loan — Cântecul cenuşii cireşilor.......ee nenea nenea 154 

Juravle Dragoş: Cântecul trecutului prezent... nenea 155 
Leizeriuc Asica — Cântecul paşilor pierduţi... 156 
Lungu Dănuţ Gelucu — Cântecul întregului... nenea 157 
Lungu Elena — Cântecul umbrei zeilor ...........mna nenea eee eeeeeeaee 158 
Manole loan — Cântecul cosmicei furişări......ceeeen eee cena 159 
Marcean Carmen — Cântec cu îngeri Cami... nenea eneneaeeneaeee 160 
Marcean loan — Cântecul rostogolirii poverii........ee nenea neneneenenene 161 
Medeleanu Ramona — Cântec cu o creangă pe cer... 162 
Mezofi Bogdan — Cântecul întâmpinării bardului... 163 
Mirza Gavril — Cântecul celor şapte zile ...........meene nenea neneeerneaeee 164 
Muha Victor — Cântecul slobozirii chemărilor ............ ceea 165 
Muha Viorel — Cântecul vrajbelor ninsori... eneneenenene 166 
Muha Ana — Cântec cu cai peste CET casaine iase că oana caca ae 167 
Neagu Sandrinio — Cântecul istovirii lumilor... 168 
Nechifor loan Cătălin — Cântecul urmelor dansând.............ceeeee 169 
Nedelea lon — Cântecul celor nouă întrupări.......me nenea 170 
Nemeş loan — Cântec eşecului umbrei... eee eee 171 
Niţă Ilie — Cântecul împovărării 1€rbii enma 172 
Novogreblevschi Vladimir — Cântecul împovărării cu viaţă........ 173 
Oloieru Petrică — Cântecul demitizării timpului... eee 174 
Oniu Zamfir — Cântecul urcării în amintiri... eee 175 
Pânzaru-Pim Mihai — Cântecul ursirii din verbe... 176 
Paranici Ileana — Cântecul naşterii prin cuvinte... nenea 177 
Paranici lon — Cântecul stelelor care nu-s... nenea 178 
Parascan Gheorghe — Cântecul ningerii iernii ....... ceeace 179 
Pascal Florin — Cântecul lămpii aprinse .........ennenen nenea 180 
Pînzar Alexandru — Cântecul urcării pe cruce... nenea 181 
Pintilie Valerică — Cântecul edecarului înspre nicăieri.................. 182 
Plăcintă Constantin — Cântecul condamnării la viaţă.............e.ee. 183 
Popescu Mihaela — Cântecul mâinilor care cântă... 184 
Preutesi Nicolae — Cântecul pe crucea de stele... 185 
Rîpan Grigore — Cântecul aşteptării veştilor ........me ceace 186 

Rusu Victor Traian — Cântec vânătorului de urme... nenea 187 
Sauciuc George — Cântecul stelei polare ............meeeeneeennenene eee 188 
Saviuc Loghin — Cântec la marginea veşniciei..........ceaen nn eneneeeee 189 
Savu Dimitrie — Cântecul întoarcerii în clipă... 190 
Sîngeorzan Puiu — Cântecul umbrei nisipului... eee 191 
Schachter Edgar — Cântecul hotarelor ninsori... nene 192 
Seîntei Corina .— (Cântec în dEstirănaare cca ceai ta eat 193 
Scutaru Viorel — Cântecul răstignirii pe cale... 194 
Senciuc Gheorghe — Cântecul hoinăririi prin stele... 195 
Severin Constantin — Cântecul de apoi... 196 
Sfichi Mircea — Cântecul fragilităţii pripei .......cme nenea 197 
Silaghi Horaţiu — Cântec pe hotarul cântecului... 198 
Sinescu Florin — Cântec la trecerea poeţilor... nenea 199 
Sârbu-Botezat Oana-Maria — Cântecul pribegiilor sumare .......... 200 
Socol Paul — Cântecul umbrei de purtat... nenea 201 
Sofronie Doru — Cântecul poverii de lumini... nenea 202 
Straton Cezar — Cântec despre trupul Cărții... nea 203 
Sulugiuc Gabriela — Cântec sub pânda amurgului ...........uene nea 204 
Ştirbu Petrică — Cântecul cămăşii de trecere ..........meeneen nenea 205 
Şutac Victor — Cântecul vânării strămoşilor... nenea ace 206 
Tabarcea Adrian — Cântecul plutirii pe cer... nenea eee 207 
Tănase Daniel — Cântecul țipătului ştiut... nenea eee 208 
Tapalagă Georgeta — Cântecul vremii Cu Cal ......cmceneeenenenananaeaeneaea 209 
Teişanu Gabriela — Cântecul întrupării omătului eee 210 
Teodorescu Dumitru — Cântecul risipelor de spaime................e.e. 211 
Todiruţ Cezar — Cântecul apelor curgătoare... nenea 212 
Todiruţ Florin — Cântecul arborelui cosmic... eee 213 
Todiruţ Oana — Cântecul risipelor pământeşti... nenea 214 
Todoran Andreea — Cântecul căderii în 1Spită.....c eee 215 
Todoran Dinu — Cântecul revoltei robilor... nenea 216 
Țînţar-Tandru Mihai — Cântecul rostogolirii zarului .............e eee 217 
Ursu Anisră = (Carte e Il Ol ATI cesta incat să e 218 


andi drăguşanul * ion drăguşanul 





Ursu Emil-Constantin — Cântecul sfinţeniei cuvintelor ................ 219 
Ursu Laura — Cântecul ultimului cântec... 220 
Vălean Călin — Cântecul încireşării cu stele... eee 221 
Varvaroi Viorel — Cântec stelei mele căzătoare... nenea 212 
Vasilciuc Irina — Cântecul drumului fără sfârşit... nenea 223 
Vintilă Alexandru Ovidiu — Cântecul ultimului nescris ................ 224 
Vinţilă Dumitru — Cântecul revoltei umbrei zilei... nenea 225 
Viţega Amedeia — Cântec de îmblânzit cerbi... ceeace 226 
Ciornea Edi — Eşuarea în anotimp........n.nc nea oeceeaeenoneseeeeeenanaaaaneaase 227 
Drăguşanul Andi — La temelia cântecelor............mnea aaa eneaeea 228 
Hanu Florin — Chemarea fântânilor ............nceeaeeeaeanoneaeoaeeeaneeeeeoeese 229 
Parascan Buzu — Plecarea barzilor............ mean ee neneaaeneaeee 230 
'Teișaniu Teiu — Iotera mi-i CI Pan n se săeanae teen eimeia aia ea lea 231 
Nepoţilor mei, Carina şi Darius — Crucificarea cântecului ........... 232 

